CELEX: 52011PC0315
Language: fi
Date: 2011-06-01
Title: Ehdotus EUROOPAN PARLAMENTIN JA NEUVOSTON ASETUS eurooppalaisesta standardoinnista sekä neuvoston direktiivien 89/686/ETY ja 93/15/ETY samoin kuin Euroopan parlamentin ja neuvoston direktiivien 94/9/EY, 94/25/EY, 95/16/EY, 97/23/EY, 98/34/EY, 2004/22/EY, 2007/23/EY, 2009/105/EY ja 2009/23/EY muuttamisesta

|
			
		
		
		52011PC0315
		
			Ehdotus EUROOPAN PARLAMENTIN JA NEUVOSTON ASETUS eurooppalaisesta standardoinnista sekä neuvoston direktiivien 89/686/ETY ja 93/15/ETY samoin kuin Euroopan parlamentin ja neuvoston direktiivien 94/9/EY, 94/25/EY, 95/16/EY, 97/23/EY, 98/34/EY, 2004/22/EY, 2007/23/EY, 2009/105/EY ja 2009/23/EY muuttamisesta /* KOM/2011/0315 lopullinen - 2011/0150 (COD) */
			
				
		
		
			
			   	PERUSTELUT
1. EHDOTUKSEN TAUSTA
·      Ehdotuksen perustelut ja tavoitteet
Eurooppalainen standardointi pohjautuu
teollisuuden, viranomaisten ja muiden intressitahojen vapaaehtoiseen
yhteistyöhön järjestelmässä, joka perustuu avoimuuteen ja konsensukseen. Euroopan
teollisuudelle standardit kuvastavat parasta käytäntöä tietyllä alalla, koska
niitä muotoiltaessa hyödynnetään kaikkien osallistujien asiantuntemusta. 
Tulevaisuudessa eurooppalaisella
standardoinnilla on ratkaisevan tärkeä rooli monilla eri aloilla – paljon
useammilla kuin nyt. Kyse on esimerkiksi Euroopan kilpailukyvyn tukemisesta,
kuluttajien suojelemisesta, esteettömyyden lisäämisestä vammaisille ja
ikääntyneille ja ilmastonmuutoksen torjumisesta. Jotta voidaan vastata esiin
nouseviin tarpeisiin ripeästi kaikilla aloilla, eurooppalaisen
standardointijärjestelmän on oltava kattava, eri osapuolet mukaan ottava,
tehokas ja teknisen kehityksen tasalla. Järjestelmä rakentuu nykyjärjestelmän
vahvuuksille, mutta sen on oltava myös joustava ja pystyttävä vastaamaan
tuleviin haasteisiin, kun niitä ilmenee. 
Komissio korosti tiedonannossaan Eurooppa
2020 – Älykkään, kestävän ja osallistavan kasvun strategia [KOM(2010)
2020], että on tarpeen parantaa eurooppalaista standardointimenettelyä ja
standardien käyttöä Euroopassa, jotta eurooppalaiset ja kansainväliset
standardit palvelisivat Euroopan teollisuuden pitkän aikavälin kilpailukykyä ja
jotta voidaan saavuttaa tärkeät poliittiset tavoitteet sellaisilla aloilla kuin
sähköiset viranomaispalvelut, sähköinen terveydenhuolto ja sähköisten
palvelujen esteettömyys.
Euroopan parlamentti hyväksyi 21. lokakuuta
2010 eurooppalaista standardointia käsittelevän mietinnön [A7-0276/2010], jossa
todettiin, että eurooppalaista standardointiprosessia tarkistettaessa olisi
säilytettävä sen monet edut, paikattava sen puutteet ja saavutettava oikea
tasapaino eurooppalaisten, kansallisten ja kansainvälisten näkökulmien välillä.
Lisäksi mietinnössä tunnustetaan, että etenkin tieto- ja viestintätekniikan
alalla avain innovatiivisuuteen ja kilpailukykyyn on yhteentoimivuus.
Huhtikuun 13. päivänä 2011 antamassaan
tiedonannossa Sisämarkkinoiden toimenpidepaketti – 12 viputekijää kasvun
vauhdittamiseksi ja luottamuksen lisäämiseksi komissio esitti 12
ensisijaista avaintoimea, jotka EU:n toimielinten on määrä vahvistaa vuoden
2012 loppuun mennessä. Yksi avaintoimista on eurooppalaisen standardoinnin
ulottaminen koskemaan myös palveluja.
·      Yleinen tausta
Standardit ja standardointi ovat EU:lle
erittäin tehokkaita poliittisia välineitä. Standardeja ja standardointia
käytetään politiikan välineinä, joilla huolehditaan muun muassa tuotteiden
sisämarkkinoiden toimivuudesta, verkostojen ja järjestelmien
yhteentoimivuudesta etenkin tieto- ja viestintätekniikan alalla,
korkeatasoisesta kuluttajansuojasta ja ympäristönsuojelusta sekä innovoinnin ja
sosiaalisen osallisuuden lisäämisestä. Standardit ja standardointi tarjoavat
Euroopan taloudelle toki paljon laajempaakin hyötyä.
Digitaaliyhteiskunnassa standardit ovat
välttämättömiä, jotta etenkin tieto- ja viestintätekniikan alan verkostot ja
järjestelmät ovat yhteentoimivia. Digitaalisessa yhteiskunnassa tieto- ja
viestintäteknisiä ratkaisuja käytetään kaikilla toimialoilla ja ihmisten
arkielämässä. Näiden ratkaisujen, sovellusten ja palvelujen täytyy pystyä
viestimään keskenään eli olla yhteentoimivia. Yhteentoimivuutta varten
tarvitaan standardeja. 
Eurooppalaisilla standardeilla on erittäin
suuri merkitys teollisuustuotteiden sisämarkkinoiden toiminnalle. Niillä
korvataan kansallisia, usein ristiriitaisiakin standardeja, jotka saattavat
muodostaa teknisiä esteitä kansallisten markkinoiden toiminnalle. 
Tässä asetuksessa standardit jaetaan kahteen
luokkaan: komission pyynnöstä eli toimeksiannosta laadittavat eurooppalaisten
standardointielinten muotoilemat standardit sekä muut, muiden toimijoiden
(yritykset, kansalliset standardointielimet, eri sidosryhmät jne.) aloitteesta
laadittavat eurooppalaiset standardit. 
Tässä ehdotuksessa puututaan kolmeen
keskeiseen ongelmaan.
1. Maailma ja yhteiskunta muuttuvat nopeasti
etenkin sellaisilla aloilla, joilla tuotteiden elinkaari ja kehityssyklit ovat
erittäin lyhyitä, minkä vuoksi standardit on pidettävä nopean teknologisen
kehityksen tasalla. Joidenkin sidosryhmien mielestä komission pyyntöön
perustuva eurooppalaisten standardien laatimisprosessi on kokonaisuudessaan
liian hidas. Hitaan standardoinnin päähaittana on se, että keskenään
ristiriitaisten kansallisten standardien soveltaminen jatkuu ja että se saattaa
aiheuttaa teknisiä esteitä tuotantoketjuun tai kauppaan siinä tapauksessa, että
kansallista standardia käytetään protektionistisiin tarkoituksiin. Toiseksi on
huomattava, että jos yhdenmukaistettuja standardeja ei ole, yritykset eivät
pysty esittämään vaatimustenmukaisuusolettamusta tietyn standardin perusteella
vaan joutuvat osoittamaan olennaisten vaatimusten täyttymisen asiaan
sovellettavassa EU-lainsäädännössä vahvistetun vaatimustenmukaisuusmoduulin
mukaisesti. Kummassakaan tapauksessa yritykset eivät välty niiltä
kustannuksilta, jotka johtuvat sisämarkkinoiden tai
vaatimustenmukaisuudenarviointimenettelyjen pirstaleisuudesta. Kansallisten
standardien ristiriitaisuus tai yhdenmukaistettujen standardien puute kasvattaa
liiketoiminta- ja yksikkökustannuksia, kun joudutaan valmistamaan toisistaan
poikkeavia tuote-eriä. Teollisuus reagoi tilanteeseen perustamalla
epävirallisia standardointimenettelyjä, joilla teknisiä eritelmiä voidaan
muokata nopeasti ja sitä kautta huolehtia yhteentoimivuudesta kansainvälisesti.
2. Standardit ja standardointi aiheuttavat pk-yrityksille
erinäisiä ongelmia. Yksi pahimmista ongelmista on monien sidosryhmien mielestä
se, ettei pk-yrityksillä yleisesti ottaen ole riittävää edustusta
standardointitoimissa etenkään Euroopan tasolla. Lisäksi standardit liittyvät
usein kansalaisten turvallisuuteen ja hyvinvointiin, verkostojen tehokkuuteen,
ympäristöön ja muihin yleisen politiikan osa-alueisiin. Vaikka standardeilla on
merkittävä rooli yhteiskunnan toiminnassa, yhteiskunnan sidosryhmien näkemyksiä
ei ole riittävällä tavalla otettu mukaan EU:ssa tapahtuvaan standardointiin.
Pk-yritysten ja yhteiskunnan sidosryhmien liian vähäistä edustusta
standardointitoiminnassa on pyritty lievittämään niitä edustaville järjestöille
myönnettävällä rahoituksella. Avustuskelpoisuuskriteerit, avustusten käyttöehdot
ja rahoitustuen laji vaihtelevat suuresti. Eräät järjestöt saavat
toimikohtaisia avustuksia ja toiset myös toiminta-avustuksia. Kaikkein
kielteisin seuraus pk-yritysten ja yhteiskunnan sidosryhmien aliedustuksesta on
se, että niiden mahdollisuudet vaikuttaa prosessiin jäävät vähäisiksi. 
3. Monet tieto- ja viestintätekniikan alan
yhteentoimivuusstandardit eivät ole eurooppalaisten standardointielinten vaan
muiden standardeja laativien organisaatioiden (kansainvälisten foorumien ja
konsortioiden) laatimia. Konkreettisen esimerkin tarjoavat internetiin ja World
Wide Webiin liittyvät standardit. Lähinnä erikoisasiantuntemuksen puutteen
vuoksi perinteiset standardointielimet eivät toimi tieto- ja viestintätekniikan
alalla, minkä vuoksi suuri osa maailmassa tehtävästä alan standardoinnista
tapahtuu nykyään virallisen eurooppalaisen tai kansainvälisen
standardointijärjestelmän ulkopuolella. Julkisissa hankinnoissa, jotka kuuluvat
direktiivin 2004/18/EY soveltamisalaan, voidaan tätä nykyä viitata foorumien ja
konsortioiden standardeihin vain poikkeustilanteissa. Koska nämä standardit
eivät sellaisenaan sovi mihinkään niistä standardiluokista, joihin viranomaiset
voivat viitata tarjouspyynnöissään, varovaiset viranomaiset eivät viittaa
niihin. Seurauksena on, että niiden hankkima tieto- ja viestintätekniikka ei
välttämättä ole yhteentoimivaa muiden viranomaisten hankkiman tekniikan kanssa.
Tämän vuoksi viranomaiset eivät usein pysty määrittelemään tieto- ja
viestintätekniikkastrategiaansa ja ‑arkkitehtuuriansa organisaatioiden
välinen yhteentoimivuus mukaan luettuna. 
·      Voimassa olevat aiemmat säännökset
Tällä ehdotuksella korvataan osa direktiivistä
98/34/EY ja kumotaan päätökset N:o 1673/2006/EY ja 87/95/ETY. 
·      Johdonmukaisuus suhteessa unionin muuhun politiikkaan ja muihin
tavoitteisiin
Aloite täydentää Eurooppa 2020 ‑strategian
lippulaiva-aloitteita Innovaatiounioni [KOM(2010)546], Teollisuuspolitiikka
[KOM(2010)614], Euroopan digitaalistrategia [KOM(2010)245] ja Resurssitehokas
Eurooppa [KOM(2011)21]. Lisäksi sillä pannaan täytäntöön sisämarkkinoiden
toimenpidepaketti [KOM(2011)206] ja Euroopan vammaisstrategia 2010–2020
[KOM(2010)636]. Se on osa komission työohjelmassa 2011 esitettyä strategista
aloitetta.
2. Kuulemiset ja vaikutusten arviointi
·      Intressitahojen kuuleminen
Kuulemismenettely, tärkeimmät
kohderyhmät ja yleiskuvaus vastaajista
Vuosina 2009 ja 2010 järjestettiin kaksi
yleistä kuulemista ja vuonna 2010 erityinen kuuleminen, jossa kuultiin
kansallisia viranomaisia, eurooppalaisia standardointielimiä, kansallisia
standardointielimiä, sidosryhmien organisaatioita sekä foorumeita ja
konsortioita. Vuonna 2009 annettiin valkoinen kirja Tieto- ja
viestintätekniikan standardoinnin nykyaikaistaminen EU:ssa –
kehitysmahdollisuudet.
Asetuksen pohjana on myös eurooppalaisen
standardointijärjestelmän tarkistamisesta vastuussa olevan riippumattoman
asiantuntijaryhmän (EXPRESS) tekemä työ. Ryhmässä oli 30 asiantuntijaa, jotka
edustivat eurooppalaisia, kansallisia ja kansainvälisiä standardointielimiä,
teollisuutta, pk-yrityksiä, valtiosta riippumattomia järjestöjä,
ammattiliittoja, tiedemaailmaa, foorumeita ja konsortioita sekä EU:n
jäsenvaltioiden viranomaisia. EXPRESS-ryhmä antoi helmikuussa 2010 selontekonsa
standardoinnista kilpailukykyistä ja innovatiivista Eurooppaa varten ja
visiosta vuodelle 2020. 
Tiivistelmä vastauksista ja siitä, miten
ne on otettu huomioon
Kuulemisissa saadut vastaukset, valkoinen
kirja Tieto- ja viestintätekniikan standardoinnin nykyaikaistaminen EU:ssa –
kehitysmahdollisuudet, EXPRESS-ryhmän selonteko standardoinnista
kilpailukykyistä ja innovatiivista Eurooppaa varten ja visiosta vuodelle 2020
sekä Euroopan parlamentin asiaa koskeva mietintö muodostivat pohjan valituille
toimintavaihtoehdoille. 
Internetissä järjestettiin avoin kuuleminen
23.3.2010–21.5.2010. Komissio sai 483 vastausta. Tulokset löytyvät osoitteesta
http://ec.europa.eu/enterprise/policies/european-standards/public-consultation/index_en.htm.
·      Asiantuntijatiedon käyttö
Ulkopuolisia asiantuntijoita ei tarvittu.
·     
Vaikutusten arviointi
Vaikutusten arviointi ja sen tiivistelmä
sisältävät yleiskatsauksen eri vaihtoehdoista. 
Ainoastaan toimintavaihtoehtojen 1.A
(määräajat eurooppalaisten standardien laatimiselle), 1.C (komission pyytämiä
yhdenmukaistettuja ja muita eurooppalaisia standardeja koskevat avoimet ja
yksinkertaistetut menettelyt), 2.C (pk-yrityksiä ja yhteiskunnan sidosryhmiä
edustavien organisaatioiden aseman vahvistaminen eurooppalaisissa
standardointielimissä tarjoamalla niille toiminta-avustuksia) ja 3.B
(viittaaminen foorumien ja konsortioiden standardeihin julkisissa hankinnoissa)
yhdistelmä täyttää vaikuttavuutta, tehokkuutta ja johdonmukaisuutta koskevat
valintaperusteet. Näin ollen tämä ehdotus perustuu kyseisille neljälle
vaihtoehdolle.
Komissio on tehnyt työohjelmassa mainitun
vaikutusten arvioinnin, jota käsittelevä raportti on nähtävillä osoitteessa
http://ec.europa.eu/enterprise/policies/european-standards/index_en.htm.
3. Ehdotukseen liittyvät oikeudelliset näkökohdat
·      Ehdotetun toimen lyhyt kuvaus
1. Kansallisten standardointielinten
keskinäinen yhteistyö muuttuu avoimemmaksi.
2. Julkisissa hankinnoissa voidaan käyttää
muiden organisaatioiden tieto- ja viestintätekniikan alalla laatimia
standardeja, kunhan ne täyttävät tietyt kriteerit, jotka perustuvat kansainvälistä
standardointia koskeviin WTO:n periaatteisiin. Näin voidaan toimia aloilla,
joilla ei ole eurooppalaisia standardeja, tai jos eurooppalaiset standardit
eivät ole saavuttaneet asemaa markkinoilla tai ne ovat vanhentuneet.
3. Suunnittelu paranee: komissio laatii
vuotuisen työohjelman, jossa asetetaan prioriteetit eurooppalaiselle
standardoinnille ja kartoitetaan tarvittavat toimeksiannot. 
4. Pk-yritysten ja yhteiskunnan sidosryhmien
edustusta eurooppalaisessa standardoinnissa olisi parannettava, ja niitä
edustaville organisaatioille myönnettävästä taloudellisesta tuesta
huolehditaan.
5. Komissiolle ja eurooppalaisille
standardointielimille aiheutuvaa hallinnollista taakkaa kevennetään esimerkiksi
selkiyttämällä tuntuvasti kertakorvausjärjestelmää, joka erotetaan selkeästi
kaikista todellisten toteutuskustannusten tarkastuksista. Ehdotus merkitsee
uutta askelta kohti tulosperusteista järjestelmää, jossa sovelletaan ennalta
sovittuja indikaattoreita ja tavoitteita (tulokset ja tuotokset). Standardoinnin
nopeus ja tehokkuus voisivat muodostaa tällaisen tavoitteen.
6. Eurooppalaisia standardeja käytetään jo nyt
laajalti kuljetus- ja logistiikka-alalla, postipalveluissa sekä sähköisissä
viestintäverkoissa ja ‑palveluissa, mutta vapaaehtoisilla eurooppalaisilla
standardeilla on ollut vähäisempi rooli palveluiden sisämarkkinoiden
toteuttamisen tukijoina. Sen vuoksi tämän ehdotuksen piiriin on otettu myös
palveluihin liittyvät standardit. Näin halutaan antaa komissiolle mahdollisuus
antaa toimeksiantoja eurooppalaisten palvelualan standardien laatimiseksi ja
osallistua niiden laatimisen rahoitukseen. 
·      Oikeusperusta
SEUT-sopimuksen 114 artikla
·      Toissijaisuusperiaate
Toissijaisuusperiaatetta sovelletaan, koska
asia, jota ehdotus koskee, ei kuulu EU:n yksinomaiseen toimivaltaan.
Ehdotuksen tavoitteita ei voida saavuttaa
riittävällä tavalla pelkästään jäsenvaltioiden toimin seuraavista syistä:
Eurooppalainen standardointi tukee
sisämarkkinoiden toteuttamista koskevaa EU-lainsäädäntöä ja osaltaan parantaa
Euroopan teollisuuden kilpailukykyä. Yhdenmukaistamalla tuotestandardeja
Euroopan tasolla päästään eroon niistä kaupan teknisistä esteistä, joita
keskenään ristiriitaiset kansalliset standardit voivat aiheuttaa. Euroopan
tason standardointiin liittyviin ongelmiin tarvitaan siksi Euroopan tason
ratkaisu. 
Ehdotuksen tavoitteet voidaan saavuttaa
paremmin EU:n toimilla seuraavista syistä:
Jäsenvaltioiden toimin ei ole pystytty
riittävällä tavalla takaamaan sisämarkkinoiden toimintaa vähentämällä
erilaisista kansallisista tuotestandardeista johtuvia EU:n sisäisen kaupan
esteitä. Siksi pidettiin toissijaisuusperiaatteen mukaisesti ja ongelman
laajuus ja vaikutukset huomioon ottaen aiheellisena toteuttaa tämän tavoitteen
saavuttamiseksi toimia EU:n tasolla.
Eurooppalaisilla standardeilla on erittäin
suuri merkitys teollisuustuotteiden sisämarkkinoiden toiminnalle.
Eurooppalaisilla standardeilla korvataan kansallisia, usein ristiriitaisia
standardeja, jotka ristiriitaisuuksien vuoksi saattavat aiheuttaa teknisiä
esteitä pääsyssä kansallisille markkinoille. Yhdenmukaistetuilla standardeilla
varmistetaan, että tuotteet täyttävät EU-lainsäädännössä vahvistetut olennaiset
vaatimukset. Kun tuote on yhdenmukaistetun eurooppalaisen standardin mukainen,
sen turvallisuus on vaaditulla tasolla. Yhdenmukaistettujen standardien käyttö
on kuitenkin edelleen vapaaehtoista, joten tuotteen valmistaja voi osoittaa
olennaisten vaatimusten täyttymisen myös jollakin muulla teknisellä
ratkaisulla. 
Vaikutusten arvioinnin aikana hylättiin monia
muihin kuin lainsäädäntötoimenpiteisiin kuuluvia vaihtoehtoja
toissijaisuusperiaatteeseen kytkeytyvistä syistä, kuten vaikutusten
arvioinnissa yksityiskohtaisesti selostetaan.
Ehdotus on näin ollen toissijaisuusperiaatteen
mukainen.
·      Suhteellisuusperiaate
Ehdotus on suhteellisuusperiaatteen mukainen
seuraavista syistä:
Ehdotus liittyy pelkästään Euroopan tason
standardoinnin toimintaan ja kansallisten standardointielinten yhteistyöhön
tarkoituksena välttää ristiriitaisten kansallisten standardien olemassaolo. 
Ehdotus ei aiheuta talouden toimijoille,
kansallisille viranomaisille, alue- ja paikallisviranomaisille tai
kansalaisille hallinnollista lisätaakkaa. 
·     
Sääntelytavan valinta
Ehdotettu sääntelytapa: asetus.
Muut vaihtoehdot eivät soveltuisi seuraavista
syistä:
Ehdotetut vaihtoehdot ja
yksinkertaistamistoimet eivät edellytä jäsenvaltioiden lainsäädännön
muuttamista. Ehdotettu säädös koskee pelkästään eurooppalaisia
standardointielimiä, kansallisten standardointielinten yhteistyötä,
pk-yrityksiä ja yhteiskunnan sidosryhmiä edustavien organisaatioiden ottamista
mukaan eurooppalaiseen standardointiin sekä komissiota. Direktiivi ei sen
vuoksi olisi tarkoituksenmukainen väline tässä tapauksessa. 
Säädöksen olisi siksi oltava yleisesti
sovellettava erityisesti niiltä osin kuin kyse on foorumien ja konsortioiden
laatimien standardien käytöstä hankinnoissa – kyseisiä säännöksiä olisi
sovellettava sellaisenaan kaikissa jäsenvaltioissa. Säädöksessä
vahvistettaisiin lisäksi erinäisiä velvoitteita, joita sovellettaisiin sellaisenaan
eurooppalaisiin standardointielimiin, kansallisiin standardointielimiin,
pk-yrityksiä ja yhteiskunnan sidosryhmiä eurooppalaisessa standardoinnissa
edustaviin organisaatioihin sekä komissioon. Sen vuoksi sopivin sääntelytapa on
asetus. Muilla vaihtoehdoilla ei päästäisi ehdotettuihin tavoitteisiin.
4. Talousarviovaikutukset
Talousarviovaikutukset esitetään
rahoitusselvityksessä.
5. Lisätiedot
·      Yksinkertaistaminen
Ehdotuksella yksinkertaistetaan lainsäädäntöä.
Standardointi ulotetaan koskemaan myös palveluja.
Taloushallintoa yksinkertaistetaan. Lisätietoja esitetään jäljempänä.
Ehdotus sisältyy unionin säännöstön
ajantasaistamista ja yksinkertaistamista koskevaan komission ohjelmaan ja sen
työ- ja lainsäädäntöohjelmaan viitenumerolla 2010/ENTR/0021.
·      Lainsäädännön kumoaminen
Ehdotuksen hyväksymisestä seuraa, että aiempaa
lainsäädäntöä kumotaan.
·      Uudelleentarkastelu-, tarkistus- tai raukeamislauseke
Ehdotus sisältää
uudelleentarkastelulausekkeen.
·      Euroopan talousalue
Ehdotettu toimenpide koskee ETA-sopimuksen
soveltamisalaan kuuluvaa asiaa, minkä vuoksi se on ulotettava koskemaan
Euroopan talousaluetta.
·      Ehdotuksen yksityiskohtainen kuvaus
Ehdotuksen tarkoituksena on seuraavien
tarkistaminen ja yhdistäminen:
1. Standardoinnista tietotekniikassa ja
televiestinnässä tehty neuvoston päätös 87/95/ETY. Kumotaan lähes kaikki
päätöksen (vanhentuneet) säännökset ja otetaan käyttöön uusi järjestelmä, jonka
myötä julkisissa hankinnoissa voidaan käyttää muidenkin kuin eurooppalaisten
standardointielinten laatimia tieto- ja viestintätekniikkaan liittyviä
standardeja.
2. Teknisiä standardeja ja määräyksiä ja
tietoyhteiskunnan palveluja koskevia määräyksiä koskevien tietojen
toimittamisessa noudatettavasta menettelystä annettu direktiivi 98/34/EY
(kaikki teknisten määräysluonnosten ilmoittamista koskevat artiklat jäävät
ehdotuksen ulkopuolelle ja pysyvät muuttumattomina): eurooppalainen
standardointiyhteistyö ulotetaan koskemaan palveluja, kansallisten
standardointielinten yhteistyöstä tehdään avoimempaa, pk-yritysten ja yhteiskunnan
sidosryhmien edustusta eurooppalaisessa standardoinnissa parannetaan ja niille
myönnettävästä taloudellisesta tuesta huolehditaan.
3. Eurooppalaisen standardoinnin rahoituksesta
tehty päätös N:o 1673/2006/EY. Päätöksen pääperiaatteet säilyvät muuttumattomina,
mutta päätökseen lisätään ehdotetun uuden varainhoitoasetuksen linjausten
mukaisesti seuraavat uudet elementit: Toimintayksiköille ja eurooppalaisille
standardointielimille aiheutuvaa hallinnollista taakkaa kevennetään esimerkiksi
selkiyttämällä tuntuvasti kertakorvausjärjestelmää, joka erotetaan selkeästi
kaikista todellisten toteutuskustannusten tarkastuksista. Ehdotus merkitsee
uutta askelta kohti tulosperusteista järjestelmää, jossa sovelletaan ennalta
sovittuja indikaattoreita ja tavoitteita (tulokset ja tuotokset).
Standardoinnin nopeus ja tehokkuus muodostavat tällaisen tavoitteen.
2011/0150 (COD)
Ehdotus
EUROOPAN PARLAMENTIN JA NEUVOSTON ASETUS
eurooppalaisesta standardoinnista sekä
neuvoston direktiivien 89/686/ETY ja 93/15/ETY samoin kuin Euroopan parlamentin
ja neuvoston direktiivien 94/9/EY, 94/25/EY, 95/16/EY, 97/23/EY, 98/34/EY,
2004/22/EY, 2007/23/EY, 2009/105/EY ja 2009/23/EY muuttamisesta
(ETA:n kannalta merkityksellinen teksti)
EUROOPAN PARLAMENTTI JA EUROOPAN
UNIONIN NEUVOSTO, jotka
ottavat huomioon Euroopan unionin toiminnasta
tehdyn sopimuksen ja erityisesti sen 114 artiklan, 
ottavat huomioon Euroopan komission
ehdotuksen,
sen jälkeen kun säädösehdotus on toimitettu
kansallisille parlamenteille,
ottavat huomioon Euroopan talous- ja
sosiaalikomitean lausunnon,[1]
noudattavat tavallista lainsäätämisjärjestystä
sekä katsovat seuraavaa:
(1)              
Standardoinnin päätavoitteena on sellaisten
vapaaehtoisten teknisten eritelmien tai laatuvaatimusten määritteleminen,
joiden mukaisia nykyiset tai tulevat tuotteet, tuotantoprosessit tai palvelut
voivat olla. Standardointi voi koskea useita tekijöitä, kuten tietyn tuotteen
eri laatuja tai kokoja taikka teknisiä eritelmiä tuote- tai
palvelumarkkinoilla, joilla yhteensopivuus ja ‑käytettävyys muiden tuotteiden
tai järjestelmien kanssa on olennaista. 
(2)              
Eurooppalainen standardointi myös auttaa
parantamaan yritysten kilpailukykyä helpottamalla erityisesti tavaroiden ja
palvelujen vapaata liikkuvuutta, verkkojen ja viestintävälineiden
yhteentoimivuutta sekä teknologista kehittämistä ja innovaatiotoimintaa.
Standardeilla on merkittävää myönteistä taloudellista vaikutusta, sillä ne
esimerkiksi edistävät pääsyä toisten jäsenvaltioiden markkinoille
sisämarkkinoilla ja kannustavat kehittämään uusia ja parempia tuotteita tai
markkinoita ja parantamaan tarjontaolosuhteita. Standardit näin ollen
tavallisesti lisäävät kilpailua ja supistavat tuotanto- ja myyntikustannuksia,
mikä hyödyttää talouselämää kokonaisuutena tarkasteltuna. Standardien avulla
voidaan säilyttää laatu ja parantaa sitä, toimittaa tietoja ja varmistaa
yhteentoimivuus ja ‑sopivuus ja lisätä näin arvoa kuluttajien kannalta.
(3)              
Eurooppalaisten standardien laatimisen olisi
jatkossakin oltava eurooppalaisten standardointielinten tehtävänä; niitä ovat
Euroopan standardointikomitea (CEN), Euroopan sähkötekniikan
standardointikomitea (Cenelec) ja Euroopan telealan standardointilaitos (ETSI).

(4)              
Eurooppalaiset standardit ovat erittäin tärkeitä
sisämarkkinoilla; tämä koskee erityisesti olettamusta siitä, että markkinoille
saataville asetettavat tuotteet ovat unionin yhdenmukaistamislainsäädännössä
niille vahvistettujen olennaisten vaatimusten mukaisia.
(5)              
Eurooppalaista standardointia säännellään
erityisellä sääntelykehyksellä, joka sisältää kolme eri säädöstä: teknisiä standardeja
ja määräyksiä ja tietoyhteiskunnan palveluja koskevia määräyksiä koskevien
tietojen toimittamisessa noudatettavasta menettelystä 22 päivänä kesäkuuta 1998
annetun Euroopan parlamentin ja neuvoston direktiivin 98/34/EY,[2]
eurooppalaisen standardoinnin rahoituksesta 24 päivänä lokakuuta 2006 tehdyn
päätöksen N:o 1673/2006/EY[3]
sekä standardoinnista tietotekniikassa ja televiestinnässä 22 päivänä
joulukuuta 1986 tehdyn neuvoston päätöksen 87/95/ETY.[4] Nykyinen
sääntelykehys ei kuitenkaan enää ole eurooppalaisessa standardoinnissa viime
vuosikymmeninä tapahtuneen kehityksen tasalla. Sen vuoksi sääntelykehystä olisi
yksinkertaistettava ja mukautettava, jotta siinä otettaisiin huomioon
standardointiin liittyvät uudet näkökohdat ja sen myötä eurooppalaisen standardoinnin
viimeisin kehitys ja tulevat haasteet. Tämä koskee etenkin palveluihin
liittyvien standardien laatimisen lisäämistä ja sellaisten
standardointituotteiden kehittämistä, jotka eivät ole virallisia standardeja.
(6)              
Jotta voidaan huolehtia siitä, että standardit ja
standardointi ovat unionille tehokkaita politiikan välineitä, tarvitaan tehokas
ja toimiva standardointijärjestelmä, joka tarjoaa joustavan ja avoimen foorumin
yhteisymmärryksen rakentamiseksi kaikkien osapuolten kesken ja on taloudellisesti
elinkelpoinen. 
(7)              
Palveluista sisämarkkinoilla 12 päivänä joulukuuta
2006 annetussa Euroopan parlamentin ja neuvoston direktiivissä 2006/123/EY[5]
vahvistetaan yleisiä säännöksiä, joiden avulla edistetään palveluntarjoajien
sijoittautumisvapautta ja palvelujen vapaata liikkuvuutta niin, että samalla
taataan palvelujen korkea laatu. Direktiivin mukaan jäsenvaltioiden on
kannustettava yhteistyössä komission kanssa sellaisten vapaaehtoisten
eurooppalaisten standardien kehittämistä, joiden tavoitteena on edistää eri
jäsenvaltioiden palveluntarjoajien toimittamien palvelujen yhteensopivuutta
sekä parantaa vastaanottajalle tiedottamista ja palvelujen laatua. Direktiiviä
98/34/EY sovelletaan kuitenkin vain tuotteita koskeviin standardeihin, eivätkä
palveluja koskevat standardit nimenomaisesti kuulu sen soveltamisalaan.
Palvelujen ja tuotteiden välinen rajanveto on kuitenkin menettämässä
merkitystään sisämarkkinoiden toiminnassa. Käytännössä ei aina pystytä tekemään
selvää eroa tuotteita ja toisaalta palveluja koskevien standardien välille.
Moniin tuotestandardeihin liittyy myös palvelullinen elementti, ja
palvelustandardit liittyvät usein myös tuotteisiin. Sääntelykehystä on siksi
tarpeen mukauttaa uusiin olosuhteisiin laajentamalla sen soveltamisalaa niin,
että se käsittää myös palveluja koskevat standardit.
(8)              
Palveluja koskevia vapaaehtoisia standardeja olisi
kehitettävä markkinalähtöisesti, jolloin ensisijaisia ovat niiden talouden
toimijoiden ja sidosryhmien tarpeet, joihin standardi suoraan tai välillisesti
vaikuttaa, standardeissa olisi otettava huomioon yleinen etu, ja niiden olisi
perustuttava yhteisymmärrykseen. Niissä olisi keskityttävä ensisijaisesti
palveluihin, jotka liittyvät tuotteisiin ja prosesseihin.
(9)              
Eurooppalaisiin standardointielimiin sovelletaan
kilpailulainsäädäntöä siinä määrin kuin niiden voidaan katsoa olevan
perussopimuksen 101 ja 102 artiklassa tarkoitettuja yrityksiä tai yritysten
yhteenliittymiä.
(10)          
Unionissa kansalliset standardointielimet
vahvistavat kansallisia standardeja, mikä voi johtaa keskenään ristiriitaisiin
standardeihin ja teknisiin esteisiin sisämarkkinoilla. Sisämarkkinoiden ja
unionissa tapahtuvan standardointitoiminnan tehokkuuden vuoksi on siksi tarpeen
vahvistaa kansallisten standardointielinten, eurooppalaisten standardointielinten
ja komission harjoittama meneillään olevaa ja tulevaa standardointitoimintaa
koskeva säännöllinen tiedonvaihto. Tiedonvaihto olisi saatettava linjaan
vuosien 1973–1979 kauppaneuvotteluista johtuvien monenvälisten sopimusten
tekemisestä 10 päivänä joulukuuta 1979 tehdyllä neuvoston päätöksellä
80/271/ETY[6] hyväksytyn, kaupan
teknisiä esteitä koskevan sopimuksen liitteen 3 kanssa.
(11)          
Kansallisten standardointielinten, eurooppalaisten
standardointielinten ja komission välisen säännöllisen tiedonvaihdon ei pitäisi
estää standardointielimiä noudattamasta muita velvollisuuksiaan ja
sitoumuksiaan eikä erityisesti kaupan teknisiä esteitä koskevan sopimuksen
liitettä 3.
(12)          
Standardien avulla EU:n politiikassa voidaan
käsitellä sellaisia suuria yhteiskunnallisia kysymyksiä kuin ilmastonmuutos,
luonnonvarojen kestävä käyttö, ikääntyminen ja innovointi yleensä. Edistämällä
näillä laajenevilla markkinoilla tavaroita ja teknologioita koskevien
eurooppalaisten tai kansainvälisten standardien kehittämistä Eurooppa voisi
luoda eurooppalaisille yrityksille kilpailuetua ja helpottaa kaupankäyntiä. 
(13)          
Standardit ovat tärkeitä työvälineitä yrityksille
ja etenkin pienille ja keskisuurille yrityksille, jäljempänä ’pk-yritykset’,
jotka kuitenkaan eivät ole riittävästi mukana standardointijärjestelmässä,
minkä vuoksi on vaarana, ettei standardeissa oteta huomioon pk-yritysten
tarpeita ja huolia. Siksi on tärkeää parantaa niiden edustusta ja
osallistumista standardointiprosesseissa ja etenkin teknisissä komiteoissa.
(14)          
Eurooppalaisilla standardeilla on olennaista
merkitystä pk-yritysten kilpailukyvylle, mutta pk-yrityksillä ei yleisesti
ottaen ole riittävää edustusta standardointitoimissa etenkään Euroopan tasolla.
Tällä asetuksella olisi sen vuoksi huolehdittava siitä, että pk-yritykset ovat
asianmukaisesti edustettuina eurooppalaisessa standardoinnissa asianmukaiset
edellytykset täyttävän elimen välityksellä.
(15)          
Standardeilla voi olla laajaa vaikutusta
yhteiskuntaan, etenkin kansalaisten turvallisuuteen ja hyvinvointiin,
verkostojen tehokkuuteen, ympäristöön, esteettömyyteen ja muihin yleisen
politiikan osa-alueisiin. Sen vuoksi on tarpeen huolehtia siitä, että
yhteiskunnan sidosryhmien osuutta ja panosta standardien laatimisessa
vahvistetaan tukemalla kuluttajien, ympäristön ja yhteiskunnan sidosryhmien
etuja ajavia organisaatioita.
(16)          
Standardeissa olisi mahdollisimman pitkälle
otettava huomioon ympäristövaikutukset tuotteiden ja palveluiden koko
elinkaarella. Komission yhteinen tutkimuskeskus on kehittänyt merkittäviä ja
yleisesti saatavia välineitä, joilla näitä vaikutuksia voidaan arvioida koko
elinkaaren mitalta.
(17)          
Komission ja eurooppalaisen
standardointijärjestelmän yhteistyön tulevaisuus edellyttää sitä, että tulevia
standardeja koskevat pyynnöt suunnitellaan huolellisesti. Suunnittelua
voitaisiin parantaa etenkin intressitahojen antaman panoksen avulla. Koska
direktiivissä 98/34/EY annetaan jo nyt mahdollisuus esittää eurooppalaisille
standardointielimille pyyntö laatia eurooppalaisia standardeja, on paikallaan,
että asiaa koskevaa suunnittelua parannetaan ja sen avoimuutta lisätään
sisällyttämällä suunnitelma vuotuiseen työohjelmaan, jossa pitäisi esittää
katsaus kaikkiin niihin standardien laatimista koskeviin pyyntöihin, jotka
komissio aikoo esittää eurooppalaisille standardointielimille.
(18)          
Useissa direktiiveissä, joilla yhdenmukaistetaan
tuotteiden kaupan pitämiseen sovellettavia edellytyksiä, täsmennetään, että
komissio voi pyytää eurooppalaisia standardointielimiä laatimaan
yhdenmukaistettuja eurooppalaisia standardeja, joiden perusteella voidaan
olettaa tuotteen olevan sovellettavien olennaisten vaatimusten mukainen.
Monissa näistä säädöksistä on kuitenkin hyvinkin erilaisia säännöksiä, joita
sovelletaan kyseisiä standardeja koskeviin vastalauseisiin, joita esitetään,
kun standardit eivät kata kaikkia sovellettavia vaatimuksia tai kattavat ne
vain osittain. Toisistaan poikkeavia säännöksiä, jotka aiheuttavat epävarmuutta
talouden toimijoille ja eurooppalaisille standardointielimille, on erityisesti
seuraavissa säädöksissä: henkilönsuojaimia koskevan jäsenvaltioiden
lainsäädännön lähentämisestä 21 päivänä joulukuuta 1989 annettu neuvoston
direktiivi 89/686/ETY,[7]
siviilikäyttöön tarkoitettujen räjähdystarvikkeiden markkinoille saattamista ja
valvontaa koskevien säännösten yhdenmukaistamisesta 5 päivänä huhtikuuta 1993
annettu neuvoston direktiivi 93/15/ETY,[8]
räjähdysvaarallisissa tiloissa käytettäviksi tarkoitettuja laitteita ja
suojajärjestelmiä koskevan jäsenvaltioiden lainsäädännön lähentämisestä 23
päivänä maaliskuuta 1994 annettu Euroopan parlamentin ja neuvoston direktiivi
94/9/EY,[9]
huviveneitä koskevien jäsenvaltioiden lakien, asetusten ja hallinnollisten
määräysten lähentämisestä 16 päivänä kesäkuuta 1994 annettu Euroopan
parlamentin ja neuvoston direktiivi 94/25/EY,[10] jäsenvaltioiden hissejä koskevan
lainsäädännön lähentämisestä 29 päivänä kesäkuuta 1995 annettu Euroopan
parlamentin ja neuvoston direktiivi 95/16/EY,[11] painelaitteita koskevan jäsenvaltioiden
lainsäädännön lähentämisestä 29 päivänä toukokuuta 1997 annettu Euroopan
parlamentin ja neuvoston direktiivi 97/23/EY,[12] mittauslaitteista 31 päivänä maaliskuuta
2004 annettu Euroopan parlamentin ja neuvoston direktiivi 2004/22/EY,[13]
pyroteknisten tuotteiden markkinoille saattamisesta 23 päivänä toukokuuta 2007
annettu Euroopan parlamentin ja neuvoston direktiivi 2007/23/EY,[14]
yksinkertaisista paineastioista 16 päivänä syyskuuta 2009 annettu Euroopan
parlamentin ja neuvoston direktiivi 2009/105/EY[15] sekä
muista kuin itsetoimivista vaaoista 23 päivänä huhtikuuta 2009 annettu Euroopan
parlamentin ja neuvoston direktiivi 2009/23/EY.[16] Sen
vuoksi on tarpeen sisällyttää tähän asetukseen yhdenmukainen menettely, josta
säädetään tuotteiden kaupan pitämiseen liittyvistä yhteisistä puitteista ja
päätöksen 93/465/ETY kumoamisesta 9 päivänä heinäkuuta 2008 tehdyssä Euroopan
Parlamentin ja neuvoston päätöksessä N:o 768/2008/EY,[17] sekä
poistaa vastaavat säännökset mainituista direktiiveistä. 
(19)          
Viranomaisten olisi hyödynnettävä mahdollisimman
laajasti asiaa koskevia standardeja laitteiden, ohjelmistojen ja tietotekniikkapalvelujen
hankinnoissa esimerkiksi valitsemalla standardit, joita kaikki asiasta
kiinnostuneet toimittajat voivat noudattaa; näin voidaan lisätä kilpailua ja
vähentää riskiä sitoutumisesta yhteen toimittajaan. Vesi- ja energiahuollon sekä liikenteen ja postipalvelujen alalla
toimivien yksiköiden hankintamenettelyjen yhteensovittamisesta 31 päivänä
maaliskuuta 2004 annetussa Euroopan parlamentin ja neuvoston direktiivissä
2004/17/EY[18]
sekä julkisia rakennusurakoita sekä julkisia tavara- ja palveluhankintoja
koskevien sopimusten tekomenettelyjen yhteensovittamisesta 31 päivänä
maaliskuuta 2004 annetussa Euroopan parlamentin ja neuvoston direktiivissä
2004/18/EY[19]
täsmennetään, että julkisissa hankinnoissa käytettävät tekniset eritelmät on
laadittava viittaamalla kansallisiin standardeihin, joilla saatetaan voimaan
eurooppalaisia standardeja, eurooppalaisiin teknisiin hyväksyntöihin, yhteisiin
teknisiin eritelmiin, kansainvälisiin standardeihin, muihin eurooppalaisten
standardointielinten laatimiin teknisiin viittausjärjestelmiin, tai jos näitä
ei ole, kansallisiin standardeihin tai kansallisiin teknisiin hyväksyntöihin
tai kansallisiin suunnitteluun, laskentaan ja rakennusurakoiden toteuttamiseen
sekä tuotteiden käyttämiseen liittyviin teknisiin eritelmiin taikka vastaaviin.
Tieto- ja viestintätekniikan alan standardeja kuitenkin laativat usein muut
standardointiorganisaatiot, eivätkä ne kuulu mihinkään direktiiveissä
2004/17/EY ja 2004/18/EY vahvistettuihin standardien ja hyväksyntien luokkaan.
Sen vuoksi on tarpeen säätää, että julkisissa hankinnoissa käytettävissä
teknisissä eritelmissä voitaisiin viitata tieto- ja viestintätekniikan alan
standardeihin, jotta voidaan reagoida nopeasti tieto- ja viestintätekniikan
nopeaan kehitykseen, helpottaa rajatylittävien palvelujen tarjoamista ja
edistää kilpailua sekä yhteentoimivuutta ja innovointia. 
(20)          
Joitakin tieto- ja viestintätekniikan alan
standardeja ei laadita kaupan teknisiä esteitä koskevan sopimuksen liitteessä 3
vahvistettujen kriteerien mukaisesti. Sen vuoksi tässä asetuksessa olisi
vahvistettava menettely niiden tieto- ja viestintätekniikan alan standardien
valitsemiseksi, joita julkisissa hankinnoissa voitaisiin käyttää; tässä
yhteydessä olisi kuultava laajasti monia erilaisia sidosryhmiä, kuten eurooppalaisia
standardointielimiä, yrityksiä ja viranomaisia. Tässä asetuksessa olisi lisäksi
vahvistettava ominaisuusluettelona esitettävät vaatimukset, joita sovelletaan
tällaisiin standardeihin ja niiden laadintaprosesseihin. Vaadituilla
ominaisuuksilla pitäisi varmistaa, että yleisiä poliittisia tavoitteita ja
yhteiskunnan tarpeita kunnioitetaan, ja niiden pitäisi perustua Maailman
kauppajärjestössä kansainvälisiä standardointielimiä varten laadittuihin
kriteereihin. 
(21)          
Jotta voitaisiin edistää innovointia ja standardoitujen
ratkaisujen välistä kilpailua, ei se, että jokin tietty tekninen eritelmä
tunnustetaan, saisi estää kilpailevaa teknistä eritelmää tulemasta
tunnustetuksi tämän asetuksen mukaisesti. Tunnustamisen edellytyksenä pitäisi
aina olla, että asetetut vaatimukset täyttyvät ja että kyseinen tekninen
eritelmä on saavuttanut vähimmäistasoisen hyväksynnän markkinoilla.
Markkinahyväksyntää ei pitäisi tulkita niin, että se edellyttäisi eritelmän
laajaa soveltamista markkinoilla.
(22)          
Valitut tieto- ja viestintätekniikan standardit
voisivat edesauttaa yhteentoimivuusratkaisuista eurooppalaisille
julkishallinnoille (ISA) 16 päivänä syyskuuta 2009 tehdyn Euroopan parlamentin
ja neuvoston päätöksen N:o 922/2009/EY[20] täytäntöönpanoa; päätöksessä vahvistetaan
kaudeksi 2010–2015 eurooppalaisten julkishallintojen, unionin toimielimet ja
muut elimet mukaan luettuina, yhteentoimivuusratkaisuja koskeva ohjelma, jossa
tuotetaan yhteentoimivuutta parantavia yhteisiä ja jaettuja ratkaisuja.
(23)          
Tieto- ja viestintätekniikan alalla voi tulla esiin
tilanteita, joissa on asianmukaista edistää tai vaatia tiettyjen standardien
noudattamista unionin tasolla, jotta voidaan varmistaa yhteentoimivuus
sisämarkkinoilla ja parantaa käyttäjien valinnanvapautta. Toisinaan voi olla
myös niin, etteivät tietyt eurooppalaiset standardit enää vastaa kuluttajien
tarpeita tai että ne haittaavat teknologista kehittämistä. Sähköisten
viestintäverkkojen ja ‑palvelujen yhteisestä sääntelyjärjestelmästä 7
päivänä maaliskuuta 2002 annetussa Euroopan parlamentin ja neuvoston
direktiivissä 2002/21/EY[21]
säädetään näiden syiden vuoksi, että komissio voi tarvittaessa pyytää
eurooppalaisia standardointielimiä laatimaan standardeja, laatimaan Euroopan unionin virallisessa lehdessä julkaistavan
luettelon standardeista ja/tai eritelmistä, joiden käyttöä suositellaan tai
joiden noudattamisesta tehdään pakollista, taikka poistamaan standardeja ja/tai
eritelmiä kyseisestä luettelosta.
(24)          
Tällä asetuksella ei pitäisi estää eurooppalaisia
standardointielimiä jatkamasta standardien laatimista tieto- ja
viestintätekniikan alalla tai lisäämästä yhteistyötään muiden standardeja
laativien elinten kanssa etenkin tieto- ja viestintätekniikan alalla, jotta
voidaan huolehtia yhtenäisyydestä ja välttää hajanaisuus ja päällekkäisyydet
standardien ja eritelmien täytäntöönpanon aikana.
(25)          
Päätöksessä N:o 1673/2006/EY vahvistetaan säännöt,
joiden mukaisesti unioni osallistuu eurooppalaisen standardoinnin rahoitukseen,
tarkoituksena varmistaa, että eurooppalaisia standardeja ja muita
eurooppalaisia standardointituotteita laaditaan ja tarkistetaan unionin
tavoitteita, lainsäädäntöä ja politiikkaa tukevalla tavalla. Hallinnollisen ja
varainhoitoon liittyvän yksinkertaistamisen tukemiseksi on aiheellista
sisällyttää kyseisen päätöksen säännökset tähän asetukseen ehdotetun uuden
varainhoitoasetuksen mukaisella tavalla. 
(26)          
Kun otetaan huomioon eurooppalaisen standardoinnin
laaja-alaisuus unionin politiikan ja lainsäädännön tukemisessa sekä
standardointitoimien erilaisuus, on tarpeen säätää erilaisista rahoitusjärjestelyistä.
Kyseeseen tulevat etupäässä Euroopan yhteisöjen yleiseen talousarvioon
sovellettavasta varainhoitoasetuksesta 25 päivänä kesäkuuta 2002 annetun
neuvoston asetuksen (EY, Euratom) N:o 1605/2002[22] 110
artiklan 1 kohdan toisen alakohdan sekä Euroopan yhteisöjen yleiseen
talousarvioon sovellettavasta varainhoitoasetuksesta annetun neuvoston
asetuksen (EY, Euratom) N:o 1605/2002 soveltamissäännöistä 23 päivänä
joulukuuta 2002 annetun komission asetuksen (EY, Euratom) N:o 2342/2002[23] 168
artiklan 1 kohdan d alakohdan säännösten mukaiset eurooppalaisille ja
kansallisille standardointielimille ilman ehdotuspyyntöjä annettavat
avustukset. Samoja säännöksiä olisi sovellettava niihin perussäädöksessä
mainittuihin elimiin, joita ei tässä asetuksessa luokitella eurooppalaisiksi
standardointielimiksi mutta joiden tehtävänä on ollut toteuttaa alustavia
toimia eurooppalaisen standardoinnin tukemiseksi yhteistyössä eurooppalaisten
standardointielinten kanssa. 
(27)          
Eurooppalaiset standardointielimet tukevat
jatkuvasti unionin toimia, joten niillä olisi oltava käytössään tehokkaat ja
tulokselliset keskussihteeristöt. Komission olisi sen vuoksi voitava myöntää
näille yleistä eurooppalaista etua ajaville elimille avustuksia ilman, että
toiminta-avustusten tapauksessa sovelletaan asetuksen (EY, Euratom) N:o
1605/2002 113 artiklan 2 kohdassa tarkoitettua vuotuisen vähentämisen
periaatetta.
(28)          
Kilpailukyvyn ja innovoinnin puiteohjelman
(2007–2013) perustamisesta 24 päivänä lokakuuta 2006 tehdyssä Euroopan
parlamentin ja neuvoston päätöksessä N:o 1639/2006/EY,[24]
kuluttajapolitiikkaa koskevasta yhteisön toimintaohjelmasta (2007–2013) 18
päivänä joulukuuta 2006 tehdyssä Euroopan parlamentin ja neuvoston päätöksessä
N:o 1926/2006/EY[25]
sekä ympäristöalan rahoitusvälineestä (Life+) 23 päivänä toukokuuta 2007
annetussa Euroopan parlamentin ja neuvoston asetuksessa (EY) N:o 614/2007[26]
säädetään jo mahdollisuudesta myöntää rahoitustukea eurooppalaisille
järjestöille, jotka edustavat pk-yrityksiä, kuluttajia ja ympäristönäkökohtia
standardoinnissa, kun taas sosiaalisia näkökohtia standardoinnissa edustaville
eurooppalaisille järjestöille myönnetään erityisiä avustuksia. Rahoituksen
myöntäminen päätöksen N:o 1639/2006/EY, päätöksen N:o 1926/2006/EY ja asetuksen
(EY) N:o 614/2007 nojalla päättyy 31 päivänä joulukuuta 2013. Eurooppalaisen
standardoinnin kehittämisen kannalta on olennaista, että jatkossakin edistetään
pk-yrityksiä, kuluttajia sekä ympäristö- ja sosiaalinäkökohtia edustavien
eurooppalaisten järjestöjen aktiivista osallistumista. Tällaiset järjestöt
ajavat yleiseurooppalaista etua ja kansallisten voittoa tavoittelemattomien
organisaatioiden niille antaman nimenomaisen toimeksiannon perusteella ne
muodostavat yleiseurooppalaisen verkoston, jossa jäsenvaltioissa toimivat
voittoa tavoittelemattomat järjestöt edistävät perussopimuksien tavoitteiden
mukaisia periaatteita ja politiikkaa. Pk-yrityksiä, kuluttajia sekä ympäristöön
ja sosiaalisiin näkökohtiin liittyviä etuja eurooppalaisessa standardoinnissa
edustavien eurooppalaisten organisaatioiden toimintaympäristö ja niiden
itselleen asettamat tavoitteet ovat sellaisia, että niillä on pysyvä ja
olennainen rooli unionin toiminnassa ja politiikassa. Komission olisi sen
vuoksi voitava myöntää näille elimille avustuksia ilman, että toiminta-avustusten
tapauksessa sovelletaan asetuksen (EY, Euratom) N:o 1605/2002 113 artiklan 2
kohdassa tarkoitettua vuotuisen vähentämisen periaatetta. 
(29)          
Standardointitoimien rahoituksella olisi voitava
lisäksi kattaa standardien tai muiden standardointituotteiden laatimiseen
liittyvät valmistelu- tai täydentämistoimet. Tämä on tarpeen erityisesti kun
kyse on tutkimustoimista, lainsäädännön valmisteluun tarvittavien asiakirjojen
laatimisesta, laboratorioiden välisten kokeiden suorittamisesta ja standardien
validoinnista tai evaluoinnista. Standardoinnin edistämistä sekä Euroopan että
kansainvälisellä tasolla olisi lisäksi jatkettava kolmansille maille
annettavaan tekniseen apuun ja niiden kanssa tehtävään yhteistyöhön liittyvien
ohjelmien kautta. Unionissa toimivien yritysten markkinoillepääsyn ja
kilpailukyvyn parantamiseksi olisi voitava myöntää avustuksia muille elimille
ehdotuspyyntöjen perusteella tai tarvittaessa hankintasopimusten avulla.
(30)          
Unionin rahoitus olisi suunnattava standardien tai
muiden standardointituotteiden laatimiseen, niiden käytön helpottamiseen
yrityksissä käännättämällä ne unionin eri virallisille kielille, eurooppalaisen
standardointijärjestelmän yhtenäisyyden lisäämiseen sekä eurooppalaisten
standardien oikeudenmukaisen ja avoimen käytettävyyden varmistamiseen unionin
kaikille markkinatoimijoille. Tämä on erityisen tärkeää tapauksissa, joissa
standardien käyttö mahdollistaa unionin säädösten noudattamisen.
(31)          
Tämän asetuksen tehokkaan soveltamisen
varmistamiseksi olisi voitava käyttää tarvittavaa asiantuntemusta, erityisesti
tilintarkastus- ja varainhoitotehtävissä, turvautua täytäntöönpanoa
helpottavaan hallinnolliseen tukeen sekä arvioida säännöllisesti yhteisön
rahoituksen kohteena olevien toimien tarpeellisuutta, jotta niiden hyödyllisyys
ja vaikutus varmistetaan. 
(32)          
Lisäksi on tarpeen ryhtyä asianmukaisiin toimiin
sääntöjenvastaisuuksien ja petosten estämiseksi sekä aiheettomasti maksettujen
varojen takaisin perimiseksi Euroopan yhteisöjen taloudellisten etujen
suojaamisesta 18 päivänä joulukuuta 1995 annetun neuvoston asetuksen (EY,
Euratom) N:o 2988/95,[27]
komission paikan päällä suorittamista tarkastuksista ja todentamisista Euroopan
yhteisöjen taloudellisiin etuihin kohdistuvien petosten ja muiden
väärinkäytösten estämiseksi 11 päivänä marraskuuta 1996 annetun
neuvoston asetuksen (Euratom, EY) N:o 2185/96[28] ja
Euroopan petostentorjuntaviraston (OLAF) tutkimuksista 25 päivänä toukokuuta
1999 annetun Euroopan parlamentin ja neuvoston asetuksen (EY)
N:o 1073/1999[29]
mukaisesti.
(33)          
Komissiolle olisi siirrettävä valta hyväksyä
säädösvallan siirron nojalla annettavia delegoituja säädöksiä perussopimuksen
290 artiklan mukaisesti siltä osin kuin kyse on tämän asetuksen liitteiden
muuttamisesta, jotta voidaan saattaa eurooppalaisten standardointielinten
luettelot ajan tasalle, mukauttaa tieto- ja viestintätekniikan alan standardien
tunnustamista koskevat kriteerit tekniikan kehitykseen sekä mukauttaa
pk-yrityksiä ja yhteiskunnan sidosryhmiä edustaviin järjestöihin sovellettavat
kriteerit uuteen kehitykseen niiden voittoa tavoittelemattoman luonteen ja
edustavuuden suhteen. On erityisen tärkeää, että komissio asiaa
valmistellessaan toteuttaa asianmukaisia kuulemisia, myös asiantuntijatasolla.
(34)          
Komission olisi delegoituja säädöksiä
valmistellessaan ja laatiessaan varmistettava, että Euroopan parlamentti ja
neuvosto saavat tarvittavat asiakirjat samanaikaisesti, hyvissä ajoin ja
asianmukaisesti.
(35)          
Jotta voidaan varmistaa tämän asetuksen
yhdenmukainen täytäntöönpano, komissiolle olisi siirrettävä
täytäntöönpanovaltaa. Tätä toimivaltaa olisi käytettävä yleisistä säännöistä ja
periaatteista, joiden mukaisesti jäsenvaltiot valvovat komission
täytäntöönpanovallan käyttöä, 16 päivänä helmikuuta 2011 annetun Euroopan
parlamentin ja neuvoston asetuksen (EU) N:o 182/2011[30]
mukaisesti. 
(36)          
Hyväksyttäessä täytäntöönpanopäätöksiä, jotka
koskevat sellaisia yhdenmukaistettuihin standardeihin liittyviä vastalauseita,
joita komissio pitää perusteltuina, ja kun asianomaisen yhdenmukaisen
standardin viitetietoja ei vielä ollut julkaistu Euroopan
unionin virallisessa lehdessä, jolloin
asianomainen standardi ei vielä ollut johtanut olettamukseen sovellettavassa
unionin yhdenmukaistamislainsäädännössä vahvistettujen olennaisten vaatimusten
mukaisuudesta, olisi sovellettava neuvoa-antavaa menettelyä.
(37)          
Hyväksyttäessä täytäntöönpanopäätöksiä, jotka
koskevat sellaisia yhdenmukaistettuihin standardeihin liittyviä vastalauseita,
joita komissio pitää perusteltuina, ja kun asianomaisen yhdenmukaisen
standardin viitetiedot oli jo julkaistu Euroopan
unionin virallisessa lehdessä, olisi
sovellettava tarkastelumenettelyä, koska tällaisella päätöksellä voisi olla
vaikutusta olettamukseen sovellettavien olennaisten vaatimusten mukaisuudesta.

(38)          
Koska Euroopan tason standardointia ei voida
riittävällä tavalla saavuttaa jäsenvaltioiden toimin, vaan se voidaan sen
laajuuden ja vaikutuksen takia saavuttaa paremmin unionin tasolla, unioni voi
toteuttaa toimenpiteitä Euroopan unionista tehdyn sopimuksen 5 artiklassa
vahvistetun toissijaisuusperiaatteen mukaisesti. Mainitussa artiklassa
vahvistetun suhteellisuusperiaatteen mukaisesti tässä asetuksessa ei ylitetä
sitä, mikä on tämän tavoitteen saavuttamiseksi tarpeen.
(39)          
Direktiivejä 98/34/EY, 89/686/ETY, 93/15/ETY,
94/9/EY, 94/25/EY, 95/16/EY, 97/23/EY, 98/34/EY, 2004/22/EY, 2007/23/EY,
2009/105/EY ja 2009/23/EY olisi sen vuoksi muutettava.
(40)          
Sen vuoksi päätös N:o 1673/2006/EY ja päätös
87/95/ETY olisi kumottava,
OVAT HYVÄKSYNEET TÄMÄN ASETUKSEN:
I luku
Yleiset säännökset
1 artikla
 Kohde
Tässä asetuksessa vahvistetaan säännöt, joita
sovelletaan eurooppalaisten standardointielinten, kansallisten
standardointielinten ja komission väliseen yhteistyöhön, unionin lainsäädäntöä
ja politiikkaa tukevien, tuotteisiin sekä palveluihin liittyvien
eurooppalaisten standardien ja eurooppalaisten standardointituotteiden
laatimiseen, tieto- ja viestintätekniikan alan teknisten eritelmien
tunnustamiseen sekä eurooppalaisen standardoinnin rahoitukseen.
2 artikla
Määritelmät
Tässä asetuksessa sovelletaan seuraavia
määritelmiä:
1.                      
’standardilla’ tarkoitetaan teknistä eritelmää,
joka on tarkoitettu toistuvaa tai jatkuvaa käyttöä varten ja jonka
noudattaminen ei ole pakollista ja joka kuuluu johonkin seuraavista ryhmistä:
a)      ’kansainvälisellä standardilla’
tarkoitetaan kansainvälisen standardointielimen vahvistamaa standardia 
b)      ’eurooppalaisella standardilla’
tarkoitetaan jonkin eurooppalaisen standardointielimen vahvistamaa standardia
c)      ’yhdenmukaistetulla standardilla’
tarkoitetaan eurooppalaista standardia, joka on vahvistettu komission esittämän
pyynnön perusteella unionin yhdenmukaistamislainsäädännön soveltamiseksi
d)      ’kansallisella standardilla’ tarkoitetaan
kansallisen standardointielimen vahvistamaa standardia
e)      ’tieto- ja viestintätekniikan
standardilla’ tarkoitetaan tieto- ja viestintätekniikan alan standardia
2.                      
’eurooppalaisella standardointituotteella’
tarkoitetaan teknistä eritelmää, joka ei ole eurooppalainen standardi ja jonka
eurooppalainen standardointielin on hyväksynyt toistuvaa tai jatkuvaa käyttöä
varten ja jonka noudattaminen ei ole pakollista 
3.                      
’standardiehdotuksella’ tarkoitetaan asiakirjaa,
joka sisältää tiettyä kohdetta koskevat tekniset eritelmät ja joka on tarkoitus
vahvistaa asianmukaista standardointimenettelyä noudattaen sellaisena kuin se
on valmistelun jälkeen ja lähetettynä julkiselle lausuntokierrokselle tai
tarkasteltavaksi
4.                      
’teknisellä eritelmällä’ tarkoitetaan asiakirjassa
olevaa eritelmää, jossa vahvistetaan jokin seuraavista:
a)      kyseiseltä tuotteelta edellytettävät
ominaisuudet, kuten laatutaso, suorituskyky, yhteentoimivuus, turvallisuus tai
mitat, mukaan luettuina vaatimukset, joita sovelletaan tuotteeseen ja jotka
koskevat myyntinimitystä, terminologiaa, symboleja, testausta ja
testausmenetelmiä, pakkauksia, merkintöjä ja vaatimustenmukaisuuden
arviointimenettelyjä
b)      valmistusmenetelmät ja ‑prosessit,
jotka liittyvät perussopimuksen 38 artiklan 1 kohdassa tarkoitettuihin
maataloustuotteisiin, elintarvikkeeksi ja rehuiksi tarkoitettuihin tuotteisiin
ja lääkkeisiin, sekä muihin tuotteisiin liittyvät valmistusmenetelmät ja ‑prosessit,
silloin kun niillä on vaikutusta näiden tuotteiden ominaisuuksiin
c)      palvelulta edellytettävät ominaisuudet,
kuten laatutaso, suorituskyky, yhteentoimivuus ja turvallisuus, mukaan
luettuina palveluntarjoajaan sovellettavat vaatimukset vastaanottajan
saataville asetettavista direktiivin 2006/123/EY 22 artiklan 1–3 kohdassa
tarkoitetuista tiedoista
d)      menetelmät ja kriteerit, joilla
arvioidaan rakennustuotteiden kaupan pitämistä koskevien ehtojen
yhdenmukaistamisesta ja neuvoston direktiivin 89/106/ETY kumoamisesta 9 päivänä
maaliskuuta 2011 annetun Euroopan parlamentin ja neuvoston asetuksen (EU) N:o
305/2011[31]
2 artiklan 1 kohdassa olevan määritelmän mukaisten rakennustuotteiden
suorituskyky suhteessa niiden olennaisiin ominaisuuksiin
5.                      
’tuotteella’ tarkoitetaan teollisesti valmistettua
tuotetta tai maataloustuotetta kalastustuotteet mukaan luettuina
6.                      
’palvelulla’ tarkoitetaan itsenäisenä
ammatinharjoittajana suoritettavaa perussopimuksen 57 artiklassa
tarkoitettua taloudellista toimintaa, josta yleensä saadaan korvaus 
7.                      
’eurooppalaisella standardointielimellä’
tarkoitetaan liitteessä I mainittua elintä
8.                      
’kansainvälisellä standardointielimellä’
tarkoitetaan Kansainvälistä standardointijärjestöä (ISO), sähköalan
kansainvälistä standardisointijärjestöä (IEC) sekä Kansainvälistä teleliittoa
(ITU).
II luku
Avoimuus ja sidosryhmien osallistuminen
3 artikla
 Standardointielinten työohjelmien avoimuus
1.                      
Kunkin eurooppalaisen ja kansallisen
standardointielimen on vähintään vuosittain laadittava itselleen työohjelma.
Työohjelmassa on annettava tietoja niistä standardeista ja eurooppalaisista
standardointituotteista, joita elin aikoo laatia tai muuttaa, joita se on
laatimassa tai muuttamassa ja joita se on edellisellä kaudella vahvistanut,
jollei ole kyse kansainvälisen tai eurooppalaisen standardin identtisestä tai
samanarvoisesta käyttöönotosta.
2.                      
Työohjelmassa on ilmoitettava kunkin standardin ja
eurooppalaisen standardointituotteen osalta seuraavat:
a)      kohde
b)      standardien ja eurooppalaisten
standardointituotteiden laatimisessa saavutettu vaihe
c)      viittaukset mahdolliseksi perustaksi
otettuihin kansainvälisiin standardeihin. 
3.                      
Kunkin eurooppalaisen ja kansallisen
standardointielimen on asetettava työohjelmansa saataville omalle
verkkosivustolleen tai jollekin muulle yleisesti saatavilla olevalle
verkkosivustolle sekä ilmoitettava työohjelmasta kansallisessa tai tapauksen
mukaan eurooppalaisessa standardointitoimia käsittelevässä julkaisussa.
4.                      
Eurooppalaisten ja kansallisten
standardointielinten on viimeistään työohjelmansa julkaisemisajankohtana
ilmoitettava työohjelmasta muille eurooppalaisille ja kansallisille
standardointielimille ja komissiolle.
5.                      
Kansalliset standardointielimet eivät saa vastustaa
jonkin standardointikohteen sisällyttämistä eurooppalaisen standardointielimen
työohjelmaan.
4 artikla
 Standardien avoimuus
1.                      
Kunkin eurooppalaisen ja kansallisen
standardointielimen on pyynnöstä toimitettava muille eurooppalaisille ja
kansallisille standardointielimille ehdotukset kansalliseksi tai
eurooppalaiseksi standardiksi taikka eurooppalaiseksi standardointituotteeksi. 
2.                      
Kun eurooppalaiset ja kansalliset
standardointielimet saavat muilta eurooppalaisilta ja kansallisilta
standardointielimiltä tai komissiolta tällaista ehdotusta koskevia
huomautuksia, niiden on viipymättä vastattava niihin ja otettava ne
asianmukaisesti huomioon. 
3.                      
Kansallisten standardointielinten on huolehdittava
seuraavista:
a)      standardiehdotukset julkaistaan siten,
että muihin jäsenvaltioihin sijoittuneilla osapuolilla on mahdollisuus esittää
huomautuksia 
b)      muilla kansallisilla
standardointielimillä on mahdollisuus osallistua suunniteltuihin toimiin
passiivisesti tai aktiivisesti lähettämällä tarkkailijan.
5 artikla
 Sidosryhmien osallistuminen eurooppalaiseen standardointiin
1.                      
Eurooppalaisten standardointielinten on
huolehdittava siitä, että pienet ja keskisuuret yritykset, jäljempänä
’pk-yritykset’, kuluttajajärjestöt sekä ympäristöalan ja yhteiskunnan
sidosryhmät ovat etenkin liitteessä III tarkoitettujen organisaatioiden
välityksellä asianmukaisella tavalla edustettuina politiikan kehittämisessä
sekä vähintään seuraavissa eurooppalaisten standardien tai eurooppalaisten
standardointituotteiden laatimisen vaiheissa: 
a)      uusia kohteita koskevat ehdotukset ja
niiden hyväksyminen
b)      ehdotuksista käytävä tekninen keskustelu
c)      ehdotuksiin liittyvien huomautusten
esittäminen
d)      olemassa olevien eurooppalaisten
standardien tai eurooppalaisten standardointituotteiden tarkistaminen
e)      eurooppalaisten standardien tai
eurooppalaisten standardointituotteiden levittäminen ja niitä koskeva
tiedottaminen. 
2.                      
Eurooppalaisten standardointielinten on
huolehdittava siitä, että yritykset, tutkimuskeskukset sekä korkeakoulut ja
muut oikeushenkilöt ovat asianmukaisesti edustettuina teknisellä tasolla
standardointitoimissa, joita toteutetaan poliittisesti tai teknisen innovoinnin
kannalta merkittävillä uusilla aloilla, joihin liittyy merkittäviä poliittisia
tai tekniseen innovointiin liittyviä näkökohtia, mikäli kyseiset oikeushenkilöt
ovat osallistuneet kyseiseen alaan liittyvään hankkeeseen, jota unioni
rahoittaa tutkimuksen ja teknisen kehittämisen alalla toteutettavasta
monivuotisesta puiteohjelmasta.
III luku
Unionin lainsäädäntöä ja politiikkaa tukevat eurooppalaiset standardit ja
eurooppalaiset standardointituotteet
6 artikla
Eurooppalaista standardointia koskeva komission työohjelma
1.                      
Komissio laatii eurooppalaista standardointia
koskevan vuotuisen työohjelman, jossa esitetään ne eurooppalaiset standardit ja
eurooppalaiset standardointituotteet, joiden laatimista se aikoo pyytää eurooppalaisilta
standardointielimiltä 7 artiklan mukaisesti.
2.                      
Edellä 1 kohdassa tarkoitetussa eurooppalaista
standardointia koskevassa työohjelmassa esitetään erityiset tavoitteet ja
strategiset linjaukset niiden eurooppalaisten standardien ja muiden eurooppalaisten
standardointituotteiden osalta, joiden laatimista komissio aikoo pyytää
eurooppalaisilta standardointielimiltä. Kiireellisissä tapauksissa komissio voi
esittää pyyntöjä ilman ennakkoilmoitusta.
7 artikla
 Eurooppalaisille standardointielimille esitettävät standardointipyynnöt 
1.                      
Komissio voi pyytää yhtä tai useampaa
eurooppalaista standardointielintä laatimaan eurooppalaisen standardin tai
eurooppalaisen standardointituotteen vahvistetussa määräajassa. Niiden on
oltava markkinalähtöisiä, niissä on otettava huomioon yleinen etu, ja niiden on
perustuttava yhteisymmärrykseen.
2.                      
Asianomaisen eurooppalaisen standardointielimen on
ilmoitettava kuukauden kuluessa 1 kohdassa tarkoitetun pyynnön
vastaanottamisesta, hyväksyykö se sen. 
3.                      
Komissio ilmoittaa asianomaiselle eurooppalaiselle
standardointielimelle kolmen kuukauden kuluessa 2 kohdassa tarkoitetun
hyväksynnän vastaanottamisesta avustuksen myöntämisestä eurooppalaisen
standardin tai eurooppalaisen standardointituotteen laatimista varten.
4.                      
Eurooppalaisten standardointielinten on
ilmoitettava komissiolle 1 kohdassa tarkoitettujen asiakirjojen laatimiseksi
toteutetuista toimista. 
8 artikla
 Yhdenmukaistettuja standardeja koskevat vastalauseet 
1.           Jos jäsenvaltio katsoo, että
yhdenmukaistettu standardi ei täysin täytä niitä vaatimuksia, jotka sen on
tarkoitus kattaa ja joista säädetään soveltuvassa unionin lainsäädännössä, sen
on ilmoitettava asiasta komissiolle. 
2.           Jos komissio katsoo, että 1
kohdassa tarkoitetut vastalauseet ovat perusteltuja, se päättää
a)      kyseiseen yhdenmukaistettuun standardiin
liittyvien viittausten tai viitetiedon jättämisestä julkaisematta Euroopan
unionin virallisessa lehdessä tai julkaisemisesta rajoituksin Euroopan
unionin virallisessa lehdessä
b)      kyseiseen yhdenmukaistettuun standardiin
liittyvien viittausten tai viitetiedon säilyttämisestä ennallaan Euroopan
unionin virallisessa lehdessä taikka poistamisesta Euroopan unionin
virallisesta lehdestä. 
3.           Komissio ilmoittaa 2 kohdassa
tarkoitetusta päätöksestään asianomaiselle eurooppalaiselle
standardointielimelle ja pyytää tarvittaessa kyseisten yhdenmukaistettujen
standardien tarkistusta.
4.           Tämän artiklan 2 kohdan a
alakohdassa tarkoitettu päätös hyväksytään 18 artiklan 2 kohdassa tarkoitettua
neuvoa-antavaa menettelyä noudattaen.
5.           Tämän artiklan 2 kohdan b
alakohdassa tarkoitettu päätös hyväksytään 18 artiklan 3 kohdassa tarkoitettua
tarkastelumenettelyä noudattaen.
IV luku
Tieto- ja viestintätekniikan standardit
9 artikla
 Tieto- ja viestintätekniikan alan teknisten eritelmien tunnustaminen
Komissio voi joko direktiivissä 2004/18/EY
tarkoitetun viranomaisen ehdotuksesta tai omasta aloitteestaan päättää
tunnustaa liitteessä II vahvistetut vaatimukset täyttävät tekniset eritelmät,
jotka eivät ole kansallisia, eurooppalaisia tai kansainvälisiä standardeja,
tieto- ja viestintätekniikan standardeiksi. 
10 artikla
 Tieto- ja viestintätekniikan standardien käyttö julkisissa hankinnoissa
Edellä 9 artiklassa tarkoitettuja tieto- ja
viestintätekniikan standardeja on pidettävä direktiiveissä 2004/17/EY ja
2004/18/EY ja asetuksessa (EY) N:o 2342/2002 tarkoitettuina yhteisinä teknisinä
eritelminä.
V LUKU
Eurooppalaisen standardoinnin rahoitus
11 artikla
Unionin rahoitus standardointielimille
1.           Eurooppalaisille
standardointielimille voidaan myöntää unionin rahoitusta seuraaviin
standardointitoimiin:
a)      unionin politiikan ja lainsäädännön
tukemiseen tarvittavien ja soveltuvien eurooppalaisten standardien tai
eurooppalaisten standardointituotteiden laatiminen ja tarkistaminen 
b)      eurooppalaisten standardien tai
eurooppalaisten standardointituotteiden laadun ja unionin politiikan ja
lainsäädännön mukaisuuden tarkastaminen 
c)      eurooppalaiseen standardointiin liittyvät
valmistelu- tai täydentämistoimet, kuten selvitykset, yhteistyötoimet,
seminaarit, arvioinnit, vertailuanalyysit, tutkimustyö, laboratoriotyö,
laboratorioidenväliset testit, vaatimustenmukaisuuden arviointi sekä toimet,
joilla varmistetaan, että eurooppalaisten standardien tai eurooppalaisten
standardointituotteiden laatimis- ja tarkistamisajat lyhenevät
d)      eurooppalaisten standardointielinten
keskussihteeristöjen toimet, kuten politiikan kehittäminen,
standardointitoimien koordinointi, tekninen työ ja tiedottaminen
intressitahoille
e)      unionin politiikan ja lainsäädännön
tukemisessa käytettävien eurooppalaisten standardien tai eurooppalaisten
standardointituotteiden kääntäminen tarvittaessa unionin virallisille kielille,
jotka eivät ole eurooppalaisten standardointielinten työkieliä, tai
perustelluissa tapauksissa muille kuin unionin virallisille kielille
f)       sellaisten tietojen laatiminen, joilla
selostetaan, tulkitaan ja yksinkertaistetaan eurooppalaisia standardeja tai
eurooppalaisia standardointituotteita, kuten käyttäjän oppaat, tiedot hyvistä
toimintatavoista sekä tiedotustoimet
g)      toimet teknisten avustusohjelmien
toteuttamiseksi, yhteistyö kolmansien maiden kanssa sekä eurooppalaisen
standardointijärjestelmän ja eurooppalaisten standardien ja eurooppalaisten
standardointituotteiden edistäminen ja arvostuksen lisääminen unionissa ja
kansainvälisellä tasolla intressitahojen keskuudessa.
2.           Unionin rahoitusta voidaan
myöntää myös
a)      kansallisille standardointielimille 1
kohdassa tarkoitettuihin standardointitoimiin, joita ne toteuttavat yhdessä
eurooppalaisten standardointielinten kanssa
b)      muille elimille, joiden tehtäväksi on
annettu suorittaa 1 kohdan a, c ja g alakohdassa tarkoitettuja tehtäviä yhdessä
eurooppalaisten standardointielinten kanssa.
12 artikla
 Unionin rahoitus muille eurooppalaisille organisaatioille 
Liitteessä III tarkoitetuille organisaatioille
voidaan myöntää unionin rahoitusta seuraaviin toimiin:
a)      organisaatioiden toiminta ja niiden
eurooppalaiseen ja kansainväliseen standardointiin liittyvät toimet, tekninen
työ ja jäsenille ja muille intressitahoille tiedottaminen mukaan luettuna
b)      oikeudellinen ja tekninen
asiantuntija-apu – myös selvitykset – joka liittyy eurooppalaisten standardien
ja eurooppalaisten standardointituotteiden tarpeen arviointiin ja niiden
laatimiseen 
c)      osallistuminen tekniseen työhön, joka
liittyy unionin politiikan ja lainsäädännön tukemiseen tarvittavien ja
soveltuvien eurooppalaisten standardien ja eurooppalaisten
standardointituotteiden laatimiseen ja tarkistamiseen
d)      eurooppalaisten standardien ja
eurooppalaisten standardointituotteiden laadun ja unionin politiikan ja
lainsäädännön mukaisuuden tarkastaminen 
e)      eurooppalaisten standardien ja
eurooppalaisten standardointituotteiden tunnetuksi tekeminen sekä standardeja
koskevien tietojen ja standardien käytön edistäminen intressitahojen ja pk-yritysten
keskuudessa.
13 artikla
 Rahoitusjärjestelyt
1.                      
Unionin rahoitusta myönnetään seuraavissa
muodoissa:
a)      avustuksina ilman ehdotuspyyntöä tai
julkisten hankintamenettelyjen tuloksena tehtyinä sopimuksina
i)        eurooppalaisille ja kansallisille
standardointielimille 11 artiklan 1 kohdassa tarkoitettuja toimia varten
ii)       asetuksen (EY, Euratom) N:o 1605/2002
49 artiklassa tarkoitetussa perussäädöksessä mainituille elimille tämän
asetuksen 11 artiklan 1 kohdan c alakohdassa tarkoitettujen toimien
toteuttamiseen yhteistyössä eurooppalaisten standardointielinten kanssa
b)      avustuksina ehdotuspyynnön jälkeen tai
julkisten hankintamenettelyjen tuloksena tehtyinä sopimuksina 11 artiklan 2
kohdan b alakohdassa tarkoitetuille muille elimille seuraavien toimien toteuttamiseen
yhteistyössä eurooppalaisten standardointielinten kanssa:
i)        edellä 11 artiklan 1 kohdan a
alakohdassa tarkoitettujen eurooppalaisten standardien ja eurooppalaisten
standardointituotteiden laatiminen ja tarkistaminen
ii)       edellä 11 artiklan 1 kohdan c
alakohdassa tarkoitetut valmistelu- tai täydentämistoimet 
iii)      edellä 11 artiklan 1 kohdan g
alakohdassa tarkoitetut toimet.
c)      avustuksina ehdotuspyynnön jälkeen
liitteessä III tarkoitetuille organisaatioille 12 artiklassa tarkoitettuja
toimia varten.
2.                      
Edellä 1 kohdassa tarkoitettujen elinten
toimia voidaan rahoittaa seuraavasti:
a)      yksittäisiin toimiin myönnettävinä
avustuksina 
b)      eurooppalaisille standardointielimille ja
liitteessä III tarkoitetuille organisaatioille toiminta-avustuksina asetuksessa
(EY, Euratom) N:o 1605/2002 vahvistettujen sääntöjen mukaisesti.
Toiminta-avustukset eivät uusittaessa pienene automaattisesti.
3.                      
Komissio vahvistaa 1 ja 2 kohdassa tarkoitetut
avustusten määrää koskevat rahoitusjärjestelyt ja tarpeen mukaan rahoituksen
enimmäisprosenttiosuuden toimityyppiä kohti. 
4.                      
Paitsi perustelluissa tapauksissa avustus 11
artiklan 1 kohdan a ja b alakohdassa tarkoitettuihin standardointitoimiin
myönnetään kertakorvauksina, jotka maksetaan, kun seuraavat vaatimukset
täyttyvät: 
a)      komission 7 artiklan mukaisesti pyytämät
eurooppalaiset standardit tai eurooppalaiset standardointituotteet vahvistetaan
tai tarkistetaan enintään 7 artiklassa tarkoitetussa pyynnössä asetetussa
ajassa
b)      pk-yritykset, kuluttajajärjestöt sekä
ympäristöalan ja yhteiskunnan sidosryhmät ovat asianmukaisesti edustettuina 5
artiklan 1 kohdassa tarkoitetussa eurooppalaisessa standardoinnissa. 
5.                      
Eurooppalaisille standardointielimille ja
liitteessä III tarkoitetuille organisaatioille myönnettäviin avustuksiin
liittyvät hallinnolliset edellytykset ja rahoitusehdot sekä yhteistyön yhteiset
tavoitteet määritellään standardointielinten ja organisaatioiden sekä komission
välistä kumppanuutta koskevissa puitesopimuksissa asetuksen (EY, Euratom) N:o
1605/2002 ja asetuksen (EY, Euratom) N:o 2342/2002 mukaisesti. Komissio
ilmoittaa Euroopan parlamentille ja neuvostolle sopimusten tekemisestä.
14 artikla
 Hallinnointi
Budjettivallan käyttäjän standardointitoimien
rahoitusta varten määrittämät määrärahat voivat kattaa myös suoraan 11, 12 ja
13 artiklan täytäntöön panemiseksi tarvittavien valmistelu-, seuranta‑,
valvonta-, tilintarkastus- ja evaluointitoimien hallinnollisia kustannuksia, ja
erityisesti kustannuksia, jotka liittyvät tutkimuksiin, kokouksiin, tiedotus-
ja julkaisutoimiin, tietojenvaihtoon käytettäviin tietoverkkoihin sekä muuhun
hallinnolliseen ja tekniseen tukeen, jota komissio standardointitoimia varten
käyttää.
15 artikla
 Unionin taloudellisten etujen suojaaminen
1.                      
Komissio valvoo tämän asetuksen nojalla
rahoitettavien toimien toteutuksen yhteydessä, että unionin taloudellisia etuja
suojataan petoksia, korruptiota ja muuta laitonta toimintaa ehkäisevillä
toimenpiteillä, tehokkailla tarkastuksilla ja perusteettomasti maksettujen
määrien takaisinperinnällä ja, jos väärinkäytöksiä havaitaan, tehokkailla,
oikeasuhteisilla ja varoittavilla seuraamuksilla asetusten (EY, Euratom) N:o
2988/95, (Euratom, EY) N:o 2185/96 ja (EY) N:o 1073/1999 mukaisesti.
2.                      
Tämän asetuksen mukaisia unionin toimia
rahoitettaessa asetuksen (EY, Euratom) N:o 2988/95 1 artiklan 2
kohdassa tarkoitetulla väärinkäytöksellä tarkoitetaan kaikkea unionin oikeuden
säännösten tai sopimusvelvoitteiden rikkomista, joka johtuu talouden toimijan
teosta tai laiminlyönnistä ja jonka tuloksena on tai voisi olla vahinko unionin
yleiselle talousarviolle tai unionin hallinnoimille talousarvioille
perusteettoman menon takia.
3.                      
Tähän asetukseen perustuvissa sopimuksissa on
edellytettävä komission tai komission valtuuttaman edustajan harjoittamaa
seurantaa ja varainhoidon valvontaa sekä tilintarkastustuomioistuimen
tarvittaessa paikalla suorittamia tilintarkastuksia.
VI luku
Delegoidut säädökset, komitea ja kertomukset
16 artikla
 Delegoidut säädökset
Siirretään komissiolle valta antaa liitteiden
muuttamisesta delegoituja säädöksiä 17 artiklan mukaisesti seuraavia varten:
a)      saatetaan liitteessä I oleva
eurooppalaisten standardointielinten luettelo ajan tasalle 
b)      mukautetaan liitteessä II asetetut tieto-
ja viestintätekniikan alan standardien tunnustamista koskevat kriteerit tekniikan
kehitykseen
c)      mukautetaan liitteessä III asetetut
pk-yrityksiä ja yhteiskunnan sidosryhmiä edustaviin organisaatioihin
sovellettavat kriteerit uuteen kehitykseen niiden voittoa tavoittelemattoman
luonteen ja edustavuuden suhteen. 
17 artikla
Siirretyn säädösvallan käyttäminen
1.                      
Siirretään komissiolle valta antaa delegoituja
säädöksiä tässä artiklassa säädetyin edellytyksin. 
2.                      
Siirretään 16 artiklassa tarkoitettu valta
komissiolle määräämättömäksi ajaksi 1 päivästä tammikuuta 2013 alkaen. 
3.                      
Euroopan parlamentti tai neuvosto voi milloin
tahansa peruuttaa 16 artiklassa tarkoitetun säädösvallan siirron.
Peruuttamispäätöksellä lopetetaan tuossa päätöksessä mainittu säädösvallan
siirto. Päätös tulee voimaan sitä päivää seuraavana päivänä, jona se
julkaistaan Euroopan unionin virallisessa lehdessä, tai jonakin
myöhempänä, päätöksessä mainittuna päivänä. Päätös ei vaikuta jo voimassa
olevien delegoitujen säädösten pätevyyteen. 
4.                      
Heti kun komissio on antanut delegoidun säädöksen,
komissio antaa sen tiedoksi samanaikaisesti Euroopan parlamentille ja
neuvostolle.
5.                      
Edellä olevan 16 artiklan nojalla annettu delegoitu
säädös tulee voimaan ainoastaan, jos Euroopan parlamentti tai neuvosto ei ole
kahden kuukauden kuluessa siitä, kun asianomainen säädös on annettu tiedoksi
Euroopan parlamentille ja neuvostolle, ilmaissut vastustavansa sitä tai jos
sekä Euroopan parlamentti että neuvosto ovat ennen mainitun määräajan
päättymistä ilmoittaneet komissiolle, että ne eivät vastusta säädöstä. Euroopan
parlamentin tai neuvoston aloitteesta tätä määräaikaa jatketaan kahdella
kuukaudella.
18 artikla
 Komiteamenettely
1.                      
Komissiota avustaa komitea. Tämä komitea on
asetuksessa (EU) N:o 182/2011 tarkoitettu komitea.
2.                      
Kun tähän kohtaan viitataan, sovelletaan asetuksen
(EU) N:o 182/2011 4 artiklaa.
3.                      
Kun tähän kohtaan viitataan, sovelletaan asetuksen
(EU) N:o 182/2011 5 artiklaa.
4.                      
Kun komitean lausunto on tarkoitus hankkia
kirjallista menettelyä noudattaen, tämä menettely päätetään tuloksettomana, jos
puheenjohtaja lausunnon antamiselle asetetussa määräajassa niin päättää tai
komitean jäsenten yksinkertainen enemmistö sitä pyytää.
19 artikla
Kertomukset
1.                      
Eurooppalaisten standardointielinten on
toimitettava komissiolle vuosittain kertomus tämän asetuksen täytäntöönpanosta.
Kertomuksessa on esitettävä yksityiskohtaiset tiedot seuraavista:
a)      edellä olevien 4, 5, 6, 11 ja 13 artiklan
soveltaminen
b)      pk-yritysten, kuluttajajärjestöjen sekä
ympäristöalan ja yhteiskunnan sidosryhmien edustus kansallisissa
standardointielimissä.
2.                      
Liitteessä III tarkoitettujen organisaatioiden,
jotka ovat saaneet rahoitusta tämän asetuksen mukaisesti, on toimitettava
komissiolle vuosittain kertomus toiminnastaan. Kertomuksessa on erityisesti
esitettävä yksityiskohtaiset tiedot organisaation jäsenistöstä ja 12 artiklassa
tarkoitetuista toimista.
3.                      
Komissio antaa Euroopan parlamentille ja
neuvostolle kertomuksen tämän asetuksen täytäntöönpanosta 31 päivään joulukuuta
2015 mennessä ja sen jälkeen viiden vuoden välein. Kertomuksessa esitetään
arvio unionin rahoitusta saavien standardointitoimien merkityksellisyydestä
unionin politiikan ja lainsäädännön vaatimusten suhteen. 
VII luku
Loppusäännökset
20 artikla
Muutokset
1.                      
Poistetaan seuraavat säännökset:
a)      direktiivin 89/686/ETY 6 artiklan 1 kohta
b)      direktiivin 93/15/ETY 5 artikla 
c)      direktiivin 94/9/EY 6 artiklan 1 kohta
d)      direktiivin 94/25/EY 6 artiklan 1 kohta
e)      direktiivin 95/16/EY 6 artiklan 1 kohta
f)       direktiivin 97/23/EY 6 artikla
g)      direktiivin 2004/22/EY 14 artikla
h)      direktiivin 2007/23/EY 8 artiklan 4 kohta
i)       direktiivin 2009/105/EY 6 artikla
j)       direktiivin 2009/23/EY 7 artikla. 
2.                      
Muutetaan direktiivi 98/34/EY seuraavasti:
a)      poistetaan 1 artiklan 6–10 kohta sekä 2,
3 ja 4 artikla
b)      poistetaan 6 artiklan 1 kohdasta ilmaisu
”liitteessä I ja II mainittujen standardointielinten edustajien kanssa”
c)      poistetaan 6 artiklan 3 kohdan
ensimmäinen luetelmakohta
d)      poistetaan 6 artiklan 4 kohdan a, b ja e
alakohta
e)      korvataan 11 artiklan toinen virke
seuraavasti: ”Komissio julkaisee vuotuiset tilastot saaduista tiedonannoista Euroopan
unionin virallisessa lehdessä.”
f)       poistetaan liitteet I ja II.
21 artikla
Kansalliset standardointielimet
Jäsenvaltioiden on ilmoitettava komissiolle
standardointielimensä.
Komissio julkaisee kansallisten
standardointielinten luettelon ja sen mahdolliset päivitykset Euroopan unionin virallisessa lehdessä.
22 artikla
Siirtymäsäännökset
Unionin säädöksissä, joissa säädetään
vaatimustenmukaisuusolettamasta suhteessa olennaisiin vaatimuksiin, kun
sovelletaan direktiivin 98/34/EY mukaisesti vahvistettuja yhdenmukaistettuja
standardeja, olevia viittauksia direktiiviin 98/34/EY pidetään viittauksina
tähän asetukseen, lukuun ottamatta viittauksia direktiivin 98/34/EY 5
artiklalla perustettuun komiteaan. 
Tämän asetuksen 8 artiklaa ei sovelleta muuhun
unionin säädökseen, jossa säädetään yhdenmukaistettuja standardeja koskevasta
vastalausemenettelystä.
23 artikla
 Kumoaminen
Kumotaan päätös N:o 1673/2006/EY ja päätös
87/95/ETY.
Viittauksia kumottuihin päätöksiin pidetään
viittauksina tähän asetukseen.
24 artikla
 Voimaantulo
Tämä asetus tulee voimaan
kahdentenakymmenentenä päivänä sen jälkeen, kun se on julkaistu Euroopan
unionin virallisessa lehdessä.
Sitä sovelletaan 1 päivästä tammikuuta 2013.
Tämä asetus on kaikilta osiltaan
velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 
Euroopan parlamentin puolesta                    Neuvoston
puolesta
Puhemies                                                       Puheenjohtaja
                                                                       
LIITE I
EUROOPPALAISET
STANDARDOINTIELIMET
1.         CEN – Euroopan standardointikomitea
2.         CENELEC – Euroopan sähkötekniikan
standardointikomitea
3.         ETSI – Euroopan telealan
standardointilaitos
LIITE II
TIETO-
JA VIESTINTÄTEKNIIKAN ALAN TEKNISTEN ERITELMIEN TUNNUSTAMISEEN SOVELLETTAVAT
VAATIMUKSET
1.           Tekniset eritelmät
hyväksytään markkinoilla, eikä niiden soveltaminen vaikeuta yhteensopivuutta jo
käyttöön otettujen eurooppalaisten tai kansainvälisten standardien soveltamisen
kanssa. Markkinahyväksyntä voidaan osoittaa toiminnallisilla esimerkeillä eri
myyjien eritelmänmukaisesta soveltamisesta.
2.           Tekniset eritelmät on
laatinut voittoa tavoittelematon organisaatio, joka on ammatillinen yhdistys,
teollisuuden tai ammattijärjestö taikka jokin muu jäsenyyteen perustuva
organisaatio, joka ei ole eurooppalainen, kansallinen tai kansainvälinen
standardointielin ja joka asiantuntemuksensa alalla laatii tieto- ja
viestintätekniikan alan standardeja menettelyin, jotka täyttävät seuraavat
kriteerit:
a)       Avoimuus: 
Teknisten eritelmien laatimisen perustana on ollut
avoin päätöksenteko, johon kaikki niillä markkinoilla, joihin standardi
vaikuttaa, toimivat toimijat voivat osallistua. 
b)      Yhteisymmärrys: 
Standardointimenettely perustui yhteistyöhön ja
yhteisymmärrykseen, eikä siinä suosittu mitään tiettyä sidosryhmää.
Yhteisymmärryksellä tarkoitetaan yleistä sopua, jossa mikään tärkeä eturyhmä ei
ole oleellisissa asioissa pysyvästi eri mieltä ja jonka valmistelussa pyritään
ottamaan huomioon kaikkien osapuolten näkökannat ja sovittamaan mahdolliset
ristiriitaiset mielipiteet. Yhteisymmärrys ei edellytä yksimielisyyttä.
c)       Läpinäkyvyys: 
i)        Kaikki teknisiä keskusteluja ja
päätöksentekoa koskevat tiedot on arkistoitu ja merkitty tunnisteella. 
ii)       (Uusista) standardointitoimista on
tiedotettu laajalti käyttämällä sopivia ja saatavilla olevia keinoja. 
iii)      Prosessissa on pyritty kaikkien
asiaankuuluvien sidosryhmien osallistumiseen, jotta saavutetaan tasapaino.
iv)      Intressitahojen esittämät kommentit on
käsitelty, ja niihin on reagoitu.
3.           Teknisissä eritelmissä
noudatetaan seuraavia vaatimuksia:
a)       Ylläpito: Julkaistujen eritelmien
jatkuvasta tuesta ja ylläpidosta huolehditaan pitkän aikaa.
b)      Saatavuus: Eritelmät asetetaan
kohtuullisin ehdoin (kohtuullista korvausta vastaan tai veloituksetta)
yleisesti saataville soveltamista ja käyttöä varten.
c)       Eritelmien hyödyntämisen kannalta
olennaiset teollis- ja tekijänoikeudet lisensoidaan hakijoille
(tasapuolisin,) kohtuullisin ja syrjimättömin ehdoin, joihin sisältyy teollis-
ja tekijänoikeuden haltijan harkinnan mukaan olennaisen henkisen omaisuuden
lisensointi ilman korvausta.
d)      Oleellisuus: 
i)        Eritelmät ovat tehokkaita ja
oleellisia.
ii)       Eritelmien on vastattava markkinoiden
tarpeita ja sääntelyn vaatimuksia.
e)       Neutraalius ja vakaus:
i)        Eritelmät painottuvat mahdollisuuksien
mukaan käyttöominaisuuksiin sen sijaan että niiden lähtökohtana on tietty malli
tai rakenne.
ii)       Eritelmät eivät vääristä markkinoita
eivätkä rajoita niiden hyödyntäjien mahdollisuuksia kehittää niiden pohjalta
kilpailua ja innovaatioita. 
iii)      Eritelmät perustuvat tieteen ja
teknologian viimeisimpään kehitykseen.
f)       Laatu: 
i)        Laatu ja yksityiskohtaisuus ovat
riittäviä, jotta on mahdollista kehittää ja toteuttaa monia kilpailevia
yhteentoimivia tuotteita ja palveluja. 
ii)       Standardoidut rajapinnat eivät ole
piilotettuja eivätkä muiden kuin tekniset eritelmät laatineiden
organisaatioiden valvonnassa.
LIITE
III
EUROOPPALAISET
SIDOSRYHMIEN ORGANISAATIOT
a)      Eurooppalainen organisaatio, joka edustaa
pk-yrityksiä eurooppalaisessa standardoinnissa ja 
i)        joka on hallituksista riippumaton ja
voittoa tavoittelematon 
ii)       jonka sääntömääräisiin tavoitteisiin ja
toimiin kuuluu pk-yritysten etujen edistäminen standardointiprosessissa
Euroopan tasolla 
iii)      jolle pk-yrityksiä edustavat voittoa
tavoittelemattomat organisaatiot ainakin kahdessa kolmasosassa jäsenvaltioita
ovat antaneet tehtäväksi edustaa pk-yritysten etuja standardointiprosessissa
Euroopan tasolla.
b)      Eurooppalainen organisaatio, joka edustaa
kuluttajia eurooppalaisessa standardoinnissa ja 
i)        joka on hallituksista riippumaton,
voittoa tavoittelematon sekä teollisuudesta, kaupasta ja liiketoiminnasta tai
muista eturistiriidoista riippumaton 
ii)       jonka sääntömääräisiin tavoitteisiin ja
toimiin kuuluu kuluttajien etujen edistäminen standardointiprosessissa Euroopan
tasolla
iii)      jolle kansalliset voittoa
tavoittelemattomat kuluttajajärjestöt ainakin kahdessa kolmasosassa
jäsenvaltioita ovat antaneet tehtäväksi edustaa kuluttajien etuja
standardointiprosessissa Euroopan tasolla.
c)      Eurooppalainen organisaatio, joka edustaa
ympäristönäkökohtia eurooppalaisessa standardoinnissa ja 
i)        joka on hallituksista riippumaton,
voittoa tavoittelematon sekä teollisuudesta, kaupasta ja liiketoiminnasta tai
muista eturistiriidoista riippumaton 
ii)       jonka sääntömääräisiin tavoitteisiin ja
toimiin kuuluu ympäristönäkökohtien edistäminen standardointiprosessissa Euroopan
tasolla 
iii)      jolle kansalliset voittoa
tavoittelemattomat ympäristöjärjestöt ainakin kahdessa kolmasosassa
jäsenvaltioita ovat antaneet tehtäväksi edustaa ympäristönäkökohtia
standardointiprosessissa Euroopan tasolla.
d)      Eurooppalainen organisaatio, joka edustaa
sosiaalisia näkökohtia eurooppalaisessa standardoinnissa ja 
i)        joka on hallituksista riippumaton,
voittoa tavoittelematon sekä teollisuudesta, kaupasta ja liiketoiminnasta tai
muista eturistiriidoista riippumaton 
ii)       jonka sääntömääräisiin tavoitteisiin ja
toimiin kuuluu sosiaalisten näkökohtien edistäminen standardointiprosessissa
Euroopan tasolla 
iii)      jolle kansalliset voittoa
tavoittelemattomat sosiaalijärjestöt ainakin kahdessa kolmasosassa
jäsenvaltioita ovat antaneet tehtäväksi edustaa sosiaalisia näkökohtia
standardointiprosessissa Euroopan tasolla.
SÄÄDÖKSEEN LIITTYVÄ RAHOITUSSELVITYS
1.           PERUSTIEDOT EHDOTUKSESTA/ALOITTEESTA 
              1.1.    Ehdotuksen/aloitteen nimi
              1.2.    Toimintalohko(t)
toimintoperusteisessa johtamis- ja budjetointijärjestelmässä (ABM/ABB)
              1.3.    Ehdotuksen/aloitteen
luonne
              1.4.    Tavoitteet
              1.5.    Ehdotuksen/aloitteen
perustelut
              1.6.    Toiminnan
ja sen rahoitusvaikutusten kesto
              1.7.    Hallinnointitapa
(hallinnointitavat)
2.           HALLINNOINTI
              2.1.    Seuranta-
ja raportointisäännöt
              2.2.    Hallinnointi-
ja valvontajärjestelmä
              2.3.    Toimenpiteet
petosten ja sääntöjenvastaisuuksien ehkäisemiseksi
3.           EHDOTUKSEN/ALOITTEEN ARVIOIDUT
RAHOITUSVAIKUTUKSET 
              3.1.    Kyseeseen
tulevat monivuotisen rahoituskehyksen otsakkeet ja menopuolen budjettikohdat 
              3.2.    Arvioidut
vaikutukset menoihin 
              3.2.1. Yhteenveto
arvioiduista vaikutuksista menoihin 
              3.2.2. Arvioidut
vaikutukset toimintamäärärahoihin 
              3.2.3. Arvioidut
vaikutukset hallintomäärärahoihin
              3.2.4. Yhteensopivuus
nykyisen monivuotisen rahoituskehyksen kanssa
              3.2.5. Ulkopuolisten
tahojen osallistuminen rahoitukseen 
              3.3.    Arvioidut vaikutukset tuloihin
SÄÄDÖKSEEN
LIITTYVÄ RAHOITUSSELVITYS

1.                      
PERUSTIEDOT EHDOTUKSESTA 
1.1.                
Ehdotuksen nimi

Ehdotus Euroopan parlamentin ja neuvoston
asetukseksi eurooppalaisesta standardoinnista sekä neuvoston direktiivien
89/686/ETY ja 93/15/ETY samoin kuin Euroopan parlamentin ja neuvoston
direktiivien 94/9/EY, 94/25/EY, 95/16/EY, 97/23/EY, 98/34/EY, 2004/22/EY,
2007/23/EY, 2009/105/EY ja 2009/23/EY muuttamisesta

1.2.                
Toimintalohko(t) toimintoperusteisessa johtamis- ja
budjetointijärjestelmässä (ABM/ABB)[32] 

Osasto 2 – Yritystoiminta – Luku 02 03: Tavaroiden
sisämarkkinat ja alakohtaiset politiikat

1.3.                
Ehdotuksen luonne 

Ehdotus liittyy käynnissä olevan toimen
jatkamiseen. 
On syytä huomata, etteivät tässä säädökseen
liittyvässä rahoitusselvityksessä esitetyt määrät vaikuta tulevaan komission
ehdotukseen, joka koskee vuoden 2013 jälkeistä monivuotista rahoituskehystä. Komissio ehdottaa tähän toimeen osoitettavia
talousarviomäärärahoja vuosittaisessa talousarviomenettelyssä. Sen vuoksi tämä rahoitusselvitys koskee vain yhtä
vuotta (2013). 

1.4.                
Tavoitteet
1.4.1.          
Komission monivuotinen strateginen tavoite
(monivuotiset strategiset tavoitteet), jonka (joiden) saavuttamista ehdotus
tukee 

1 a. Kasvua ja työllisyyttä edistävä kilpailukyky

1.4.2.          
Erityistavoite (erityistavoitteet) sekä toiminto
(toiminnot) toimintoperusteisessa johtamis- ja budjetointijärjestelmässä 

Erityistavoite nro 1
Voimassa olevan unionin sisämarkkinasäännöstön
jatkuva tarkistaminen sekä uusien lainsäädäntötoimenpiteiden ja muiden
toimenpiteiden ehdottaminen tarpeen mukaan.

1.4.3.          
Odotettavissa olevat tulokset ja vaikutukset

Ehdotuksessa vahvistetaan yleiset puitteet
eurooppalaiselle standardoinnille. Siinä on erinäisiä osatekijöitä, joilla ei
ole talousarviovaikutuksia (esim. eurooppalaisten ja kansallisten
standardointielinten ja komission yhteistyö), ja siinä vahvistetaan
oikeusperusta eurooppalaisten standardointielinten (CEN, CENELEC ja ETSI),
jäljempänä ”eurooppalaiset standardointielimet”, toteuttamista
standardointitoimista osan rahoittamiselle sekä oikeusperusta pk-yrityksiä,
kuluttajia sekä ympäristö- ja sosiaalinäkökohtia edustavien eurooppalaisten
organisaatioiden taloudelliselle tukemiselle.
Sisämarkkinoiden kannalta on olennaisen tärkeää, että
osaa eurooppalaisesta standardointijärjestelmästä rahoitetaan eurooppalaisten
standardointielinten kautta. Tätä rahoitusta olisi jatkettava. Järjestelmää
olisi kuitenkin syytä tehostaa. Ensinnäkin toteutetaan toimenpiteitä, joilla
nopeutetaan komission pyynnöstä laadittavien eurooppalaisten standardien
vahvistamista. Rahoitusvälineillä kannustetaan eurooppalaisia
standardointielimiä hakemaan aktiivisemmin yhteisymmärrystä kiistakysymyksistä
ja tarkistamaan eräitä sisäisiä menettelyjään. Toisaalta ehdotuksella
siirrytään selvästi yksinkertaisempaan, nopeampaan ja vakaampaan järjestelyyn,
jolla lisätään EU:n myöntämän taloudellisen tuen vaikuttavuutta.
Toimintayksiköille ja edunsaajille aiheutuvaa hallinnollista taakkaa
kevennetään merkittävästi yksinkertaisemmilla ja vähemmän byrokraattisilla
järjestelyillä. Hallinnollinen taakka estää yksiköitä hyödyntämästä
resurssejaan poliittisten tavoitteiden saavuttamiseen ja toimien toteuttamiseen
ajallaan. Lisäksi se aiheuttaa turhaa byrokratiaa eurooppalaisille standardointielimille.
Ehdotuksella uudistetaan eurooppalaisten standardointielinten rahoitusta
siirtymällä vähitellen tulosperusteiseen järjestelmään, jossa sovelletaan
ennalta sovittuja indikaattoreita ja tavoitteita (tulokset ja tuotokset), sekä
yksinkertaistetaan kertakorvausjärjestelmää, joka erotetaan selkeästi kaikista
todellisten toteutuskustannusten tarkastuksista. 
Pk-yrityksiä, kuluttajia sekä ympäristö- ja
sosiaalinäkökohtia edustavien eurooppalaisten organisaatioiden taloudellista
tukemista olisi sitäkin jatkettava. Tähän mennessä niille on myönnetty
rahoitusta eri ohjelmista, joista useimmat päättyvät 31. joulukuuta 2013. Näin
ollen on asianmukaista yksinkertaistaa näitä tukijärjestelyjä ja koota ne saman
oikeusperustan piiriin. Avustuskelpoisuuskriteerit, avustusten käyttöehdot ja
rahoitustuen laji linjataan ja mukautetaan vastaavan intressitahoryhmän
erityistarpeiden mukaiseksi, minkä ansiosta esimerkiksi voidaan myöntää
toiminta-avustuksia yhdelle eurooppalaiselle organisaatiolle taloudellista tai
yhteiskunnallista etua koskevaa alaa kohti. 
Eurooppalaisen standardoinnin rahoituksesta 24.
päivänä lokakuuta 2006 tehdyn Euroopan parlamentin ja neuvoston päätöksen N:o
1673/2006/EY mukaan eurooppalaisiin standardointielimiin ei sovelleta
varainhoitoasetuksen 113 artiklan mukaista muina kuin kiinteämääräisinä
myönnettävien toiminta-avustusten vähennysperiaatetta. Tämä poikkeus olisi
säilytettävä myös jatkossa.
Sitä paitsi toiminta-avustusten peruslähtökohtana
on, että niillä annetaan organisaatiolle tilapäistä tukea, jonka avulla se voi
ajan mittaan saavuttaa taloudellisen riippumattomuuden. Tuen asteittainen
väheneminen olisi kuitenkin vastoin EU:n politiikkaa, jonka mukaan pk-yritysten
ja yhteiskunnan sidosryhmien asemaa on vahvistettava, jotta eurooppalainen
standardointijärjestelmä olisi edustuksellisesti kattava. On todennäköistä,
että eurooppalaisia standardeja laaditaan tulevaisuudessa enemmän, mikä
aiheuttaa lisätyötä organisaatioille, jotka edustavat pk-yrityksiä ja
yhteiskunnan sidosryhmiä eurooppalaisessa standardointijärjestelmässä. Näillä
organisaatioilla on toimintaympäristönsä ja sääntömääräisten tavoitteidensa
vuoksi pysyvä rooli, joka on olennainen EU:n toimien ja politiikan kannalta.
Eurooppalaisen standardoinnin kehittämisen kannalta on olennaista, että
jatkossakin edistetään pk-yrityksiä, kuluttajia sekä ympäristö- ja
sosiaalinäkökohtia edustavien eurooppalaisten organisaatioiden aktiivista
osallistumista. Tällaiset organisaatiot ajavat yleiseurooppalaista etua, ja
kansallisten voittoa tavoittelemattomien organisaatioiden niille antaman
nimenomaisen tehtävänannon perusteella taikka sen kautta, että nimenomaan ne
eivätkä muut ajavat pk-yritysten ja yhteiskunnan sidosryhmien etuja, ne
muodostavat yleiseurooppalaisen verkoston, jossa jäsenvaltioissa toimivat
voittoa tavoittelemattomat elimet edistävät perussopimuksien tavoitteiden
mukaisia periaatteita ja politiikkaa. Pk-yrityksiä, kuluttajia sekä ympäristöön
ja sosiaalisiin näkökohtiin liittyviä etuja eurooppalaisessa standardoinnissa
edustavien eurooppalaisten organisaatioiden toimintaympäristö ja niiden
itselleen asettamat tavoitteet ovat sellaisia, että niillä on pysyvä ja
olennainen rooli unionin toiminnassa ja politiikassa. Kun otetaan huomioon,
että standardin laatiminen kestää yhdestä kolmeen vuotta, osapuolten on
sitouduttava tekniseen prosessiin pitkäksi aikaa. Jatkuva ja aktiivinen
osallistuminen teknisen komitean tai työryhmän työhön edellyttää sitä, että
siihen sidotaan runsaasti aikaa pitkähköksi ajaksi. Sen vuoksi on tarpeen ulottaa
vähenemisperiaatetta koskeva poikkeus koskemaan myös eräitä eurooppalaisia
organisaatioita, jotka edustavat pk-yrityksiä, kuluttajia sekä ympäristö- ja
sosiaalinäkökohtia.

1.4.4.          
Tulos- ja vaikutusindikaattorit 

·              
Eurooppalaisten standardointielinten komission
pyynnöstä vahvistamien eurooppalaisten standardien määrä
·              
Aika, joka kuluu eurooppalaisen standardin
viralliseen vahvistamiseen siitä, kun eurooppalaiset standardointielimet
hyväksyvät eurooppalaisen standardin laatimista koskevan pyynnön
·              
Pk-yrityksiä, kuluttajia sekä ympäristö- ja
sosiaalinäkökohtia edustavien eurooppalaisten organisaatioiden toteutunut
osallistuminen eurooppalaiseen standardointiin
·              
Standardoinnin rakenteisiin ja hallinnointiin
tehdyt tosiasialliset muutokset ja niiden vaikutukset vahvistettujen
standardien määrään, standardoinnin nopeuteen ja pk-yrityksiä, kuluttajia sekä
ympäristö- ja sosiaalinäkökohtia edustavien eurooppalaisten organisaatioiden
osallistumiseen eurooppalaiseen standardointiin.

1.5.                
Ehdotuksen perustelut 
1.5.1.          
Tarpeet, joihin ehdotuksella/aloitteella vastataan
lyhyellä tai pitkällä aikavälillä 

Ehdotuksen odotetaan täyttävän seuraavat
tiivistetysti esitettävät vaatimukset:
·              
Eurooppalainen standardointi tukee merkittävällä ja
tehokkaalla tavalla eurooppalaista politiikkaa ja lainsäädäntöä. Se on antanut
ja antaa jatkossakin tärkeää tukea tavaroiden ja palvelujen sisämarkkinoille ja
estää kaupan esteiden muodostumista EU:ssa. Eurooppalaisten
standardointielinten olisi siksi edelleenkin vahvistettava eurooppalaisia
standardeja, ja EU:n olisi jatkettava osarahoituksen antamista siihen. Asiaa
koskevan oikeusperustan piiriin olisi lisäksi otettava tuotteita koskevien
standardien lisäksi myös palveluja koskevat standardit.
·              
EU:ssa tehtävä standardointi tukee Euroopan
talouselämää merkittävällä tavalla. Standardien käyttö tarjoaa yrityksille
vahvan keinon parantaa kilpailukykyään. Siksi onkin tärkeää, että standardit
pidetään koko ajan kiihtyvän tuotekehittelyn tasalla ja että eurooppalaisten
standardien laatimista nopeutetaan.
·              
Standardeilla on vaikutusta yhä useampiin
eurooppalaisen yhteiskunnan ryhmiin: kaikentyyppisiin yrityksiin ja moniin
yksityishenkilöihinkin. Standardi perustuu sen laatimiseen osallistuvien
tahojen yhteisymmärrykseen. Sen laatijakunnan on oltava riittävän monipuolinen,
jotta sekä yritykset että kuluttajat voivat sen hyväksyä. Ehdotuksella olisi
siksi varmistettava, että eurooppalaisesta standardointijärjestelmästä tulee
edustuksen suhteen mahdollisimman kattava, että kaikki osapuolet seisovat
avoimuuden ja vankan tieteellisen pohjan perusarvoihin nojaavan järjestelmän
takana ja että standardoinnin rakenteita ja hallinnointia parannetaan
jatkuvasti.
·              
Tieto- ja viestintätekniikan alan palvelujen ja
sovellusten yhteentoimivuuden varmistamiseksi käytettävissä on oltava standardeja,
jotta Eurooppa voi saada täyden hyödyn tästä teknologiasta. Erikoistuneiden
foorumien ja konsortioiden laatimilla kaikkein merkittävimmillä tieto- ja
viestintätekniikan alan standardeilla pitäisi olla vahvempi asema aloilla,
joilla eurooppalaiset standardointielimet eivät toimi taikka eurooppalaisten
standardointielinten laatimat standardit eivät ole saavuttaneet asemaa
markkinoilla tai ne ovat vanhentuneet. Nämä standardit olisi tunnustettava
virallisesti, jotta viranomaiset voisivat käyttää niitä julkisissa
hankinnoissa.

1.5.2.          
EU:n osallistumisesta saatava lisäarvo

Eurooppalaisilla standardeilla on erittäin suuri
merkitys teollisuustuotteiden sisämarkkinoiden toiminnalle. Niillä korvataan
kansallisia, usein ristiriitaisiakin standardeja, jotka saattavat muodostaa
teknisiä esteitä kansallisten markkinoiden toiminnalle. Eurooppalaiset
standardit voidaan jakaa kahteen luokkaan:
a) Eurooppalaiset standardit, jotka laaditaan
komission pyynnöstä eli toimeksiannosta, jossa eurooppalaisia
standardointielimiä pyydetään laatimaan säädösluonteisia teknisiä eritelmiä,
jotka täyttävät toimeksiannossa asetetut vaatimukset. Nämä standardit voidaan
jakaa edelleen kahteen alaluokkaan:
– Yhdenmukaistetut eurooppalaiset standardit,
joilla varmistetaan, että tuotteet täyttävät EU-lainsäädännössä vahvistetut
olennaiset vaatimukset. Kun tuote on yhdenmukaistetun eurooppalaisen standardin
mukainen, sen turvallisuus on vaaditulla tasolla. Yhdenmukaistettujen
standardien käyttö on kuitenkin edelleen vapaaehtoista, joten tuotteen valmistaja
voi osoittaa olennaisten vaatimusten täyttymisen myös jollakin muulla
teknisellä ratkaisulla. Eurooppalaisten yhdenmukaistettujen standardien osuus
on kasvanut kahden viime vuosikymmenen aikana 3,55 prosentista 20 prosenttiin
(2009). 
– Muut EU:n politiikkaa tukevat eurooppalaiset
standardit.
b) Muut eurooppalaiset standardit vahvistetaan
EU:n lainsäädännön ulkopuolella yritysten, kansallisten standardointielinten
tai muiden sidosryhmien taikka komission aloitteesta. 
Eurooppalaiset standardit ja etenkin
yhdenmukaistetut standardit ovat tavaroiden sisämarkkinoiden kulmakiviä.
Standardien laatiminen on kuitenkin työvoimavaltaista ja aikaa vievää
toimintaa, jota harjoittavat kansalliset asiantuntijat. Sen vuoksi päätöksessä
N:o 1673/2006/EY asetetaan oikeusperusta eurooppalaisten standardointielinten
keskussihteeristöjen taloudelliselle tukemiselle. Tarkoituksena on parantaa
yhdenmukaistettujen standardien laatua ja edistää eurooppalaista standardointia
kansainvälisesti. Euroopan komissio ja Efta tekevät eurooppalaisten
standardointielinten kanssa kumppanuutta koskevia puitesopimuksia, joiden
nojalla komissiolle voidaan esittää rahoituspyyntöjä. Puitesopimuksissa
vahvistetaan standardointitoimiin sovellettavat hallinnolliset ja varainhoitoa
koskevat säännöt sekä yleiset edellytykset taloudellisen tuen myöntämiselle.
Tällä ehdotuksella korvataan päätös N:o 1673/2006/EY.

1.5.3.          
Vastaavista toimista saadut kokemukset

Tässä ehdotuksessa otetaan huomioon päätöksen N:o
1673/2006/EY puitteissa tehdyt arvioinnit, joihin vaikutustenarvioinnissa
viitataan.

1.5.4.          
Yhteensopivuus muiden kyseeseen tulevien välineiden
kanssa ja mahdolliset synergiaedut

Tämä ehdotus on täysin yhteensopiva muiden asiaan
liittyvien välineiden eli kaikkien ehdotuksen ohessa toimitettavan
vaikutustenarvioinnin liitteessä 4 mainittujen säädösten kanssa. 

1.6.                
Toiminnan ja sen rahoitusvaikutusten kesto 

Ehdotuksen mukaisen toiminnan kestoa ei ole
rajattu.

1.7.                
Hallinnointitapa (hallinnointitavat)[33] 

Komissio hallinnoi suoraan keskitetysti.

2.                      
HALLINNOINTI 
2.1.                
Seuranta- ja raportointisäännöt 

Eurooppalaisille standardointielimille ja
ehdotuksessa tarkoitetuille muille organisaatioille myönnettäviin avustuksiin
liittyvät hallinnolliset edellytykset ja rahoitusehdot sekä yhteistyön yhteiset
tavoitteet määritellään standardointielinten ja organisaatioiden ja komission
välistä kumppanuutta koskevissa puitesopimuksissa varainhoitoasetuksen ja
asetuksen (EY, Euratom) N:o 2342/2002 mukaisesti. Näissä sopimuksissa ja
avustussopimuksissa täsmennetään seuranta- ja raportointisäännöt.
Lisäksi ehdotuksessa velvoitetaan eurooppalaiset
standardointielimet ja muut ehdotuksessa tarkoitetut organisaatiot toimittamaan
komissiolle vuosittain kertomuksen velvollisuuksiensa täyttämisestä. 

2.2.                
Hallinnointi- ja valvontajärjestelmä 
2.2.1.          
Todetut riskit 

Eurooppalaisten standardointielinten
rahoitusperusta on vakaa. Muille ehdotuksessa tarkoitetuille organisaatioille
suunnattavissa ehdotuspyynnöissä esitetään rahoitukselliset valintaperusteet
taloudellisten riskien ehkäisemiseksi. Taloudellisia riskejä ei olekaan todettu.

2.2.2.          
Valvontamenetelmä(t) 

Valvontamenetelmät vahvistetaan
varainhoitoasetuksessa ja asetuksessa (EY, Euratom) N:o 2342/2002. Ne
määritellään tarkemmin eurooppalaisten standardointielinten ja ehdotuksessa
tarkoitettujen muiden organisaatioiden ja komission välistä kumppanuutta
koskevissa puitesopimuksissa ja avustussopimuksissa. Ehdotuksessa todetaan
lisäksi nimenomaisesti, että asetukseen perustuvissa sopimuksissa on
edellytettävä komission tai komission valtuuttaman edustajan harjoittamaa
seurantaa ja varainhoidon valvontaa sekä tilintarkastustuomioistuimen
tarvittaessa paikalla suorittamia tilintarkastuksia.

2.3.                
Toimenpiteet petosten ja sääntöjenvastaisuuksien
ehkäisemiseksi 

Ehdotuksessa säädetään, että komissio valvoo, että
unionin taloudellisia etuja suojataan petoksia, korruptiota ja muuta laitonta
toimintaa ehkäisevillä toimenpiteillä, tehokkailla tarkastuksilla ja
perusteettomasti maksettujen määrien takaisinperinnällä ja, jos väärinkäytöksiä
havaitaan, tehokkailla, oikeasuhteisilla ja varoittavilla seuraamuksilla
asetusten (EY, Euratom) N:o 2988/95, (Euratom, EY) N:o 2185/96 ja (EY) N:o
1073/1999 mukaisesti. 

3.                      
EHDOTUKSEN ARVIOIDUT RAHOITUSVAIKUTUKSET 
3.1.                
Kyseeseen tulevat monivuotisen rahoituskehyksen
otsakkeet ja menopuolen budjettikohdat 

·      Talousarviossa jo olevat budjettikohdat 
 Monivuotisen rahoituskehyksen otsake || Budjettikohta || Määrä­rahalaji || Rahoitusosuudet 
 JM/EI-JM([34])   || EFTA-mailta[35]   || ehdokas-mailta[36]   || kolmansilta mailta || Varainhoitoasetuksen 18 artiklan 1 kohdan aa alakohdassa tarkoitetut rahoitusosuudet 
 1 a. Kasvua ja työllisyyttä edistävä kilpailukyky || Momentti 02 03 04 – Lainsäädännön standardointi ja lähentäminen || JM || KYLLÄ || EI || EI || EI 
·      Uudet perustettaviksi esitetyt budjettikohdat: momentti 02 03 04 olisi
jaettava kahdeksi erilliseksi alamomentiksi: 
–     
Momentilla 02 03 04 01 olisi korvattava entinen
momentti 02 03 04, ja sen olisi sisällettävä momentille varatut määrärahat,
joilla katetaan CENin, CENELECin ja ETSIn standardointitoimiin myönnettävä
taloudellinen tuki.
–     
Momentti 02 03 04 02 sisältäisi seuraavat
määrärahat, jotka on aiemmin sidottu ja maksettu momenteista 02 02 01, 17 02 02
00 ja 07 03 07 standardointiin liittyviä toimia varten: 2,1 miljoonaa euroa
budjettikohdasta 02.02.01, 1,4 miljoonaa euroa budjettikohdasta 17.02.02.00 ja
0,2 miljoonaa euroa budjettikohdasta 07.03.07 siirretään uuteen budjettikohtaan
02.03.04.02.
–     
Momenteista 02.02.01, 17.02.02.00 ja 07.03.07
vähennetään rahoitussuunnitelman yhteydessä edellä mainitut standardointitoimia
koskevat määrät. Jälkimmäisistä momenteista vähennetään standardointitoimia
koskevat määrät.
–     
Yhteiskunnan sidosryhmiä standardoinnissa
edustaville muille organisaatioille myönnettäviin avustuksiin osoitettavat
määrärahat sisältyvät muihin momentteihin (esim. 04 03 03 02). 
 Monivuotisen rahoituskehyksen otsake || Budjettikohta || Määrä­rahalaji || Rahoitusosuudet 
 JM/EI-JM || EFTA-mailta || ehdokasmailta || kolmansilta mailta || Varainhoitoasetuksen 18 artiklan 1 kohdan aa alakohdassa tarkoitetut rahoitusosuudet 
 1 a. Kasvua ja työllisyyttä edistävä kilpailukyky || Momentti 02 03 04 01 – Tuki CENin, CENELECin ja ETSIn standardointitoimiin || JM || KYLLÄ || EI || EI || EI 
 1 a. Kasvua ja työllisyyttä edistävä kilpailukyky || Momentti 02 03 04 02 – Tuki pk-yrityksiä ja yhteiskunnan sidosryhmiä standardoinnissa edustaville organisaatioille || JM || KYLLÄ || EI || EI || EI 

3.2.                
Arvioidut vaikutukset menoihin[37]
3.2.1.          
Yhteenveto arvioiduista vaikutuksista menoihin 

milj. euroa (kolmen desimaalin tarkkuudella)
 Monivuotisen rahoituskehyksen otsake: || Numero || 1 a. Kasvua ja työllisyyttä edistävä kilpailukyky 
   ||   ||   || Vuosi N[38]   || Vuosi N+1 || Vuosi N+2 || Vuosi N+3 || Vuodet N+4–N+6 || YHTEENSÄ   
  Toimintamäärärahat ||   ||   ||   ||   ||   ||   ||   ||   
 Momentti 02 03 04 01 – Tuki CENin, CENELECin ja ETSIn standardointitoimiin || Sitoumukset || (1) || 23,5 || -- || -- || -- || -- || -- || -- || -- 
 Maksut || (2) || 9 || -- || -- || -- || -- || -- || -- || -- 
 Momentti 02 03 04 02 – Tuki pk-yrityksiä ja yhteiskunnan sidosryhmiä standardoinnissa edustaville organisaatioille || Sitoumukset || (1a) || 3,7 || -- || -- || -- || -- || -- || -- || -- 
 Maksut || (2a) || 3,7 || -- || -- || -- || -- || -- || -- || -- 
 Tiettyjen ohjelmien määrärahoista katettavat hallintomäärärahat[39]   ||   ||   ||   || -- || -- || -- || -- || -- 
 Momentti 02 01 04 02 – ||   || (3) || 0,2 || -- || -- || -- || -- || -- || -- || -- 
 Tiedoksi: seuraavia kohtia vähennetään (kyseiset määrät eivät sisälly kokonaismääriin) ||   ||   ||   ||   ||   ||   ||   ||   ||   ||   
 Momentti 02.02.01 (otsake 1 a) || Sitoumukset ||   || -2,1 || -- || -- || -- || -- || -- || -- || -- 
 Maksut ||   || -2,1 || -- || -- || -- || -- || -- || -- || -- 
 Momentti 17.02.02.00 (otsake 3 b) || Sitoumukset ||   || -1,4 || -- || -- || -- || -- || -- || -- || -- 
 Maksut ||   || -1,4 || -- || -- || -- || -- || -- || -- || -- 
 Momentti 07.03.07 (otsake 2) || Sitoumukset ||   || -0,2 || -- || -- || -- || -- || -- || -- || -- 
 Maksut ||   || -0,2 || -- || -- || -- || -- || -- || -- || -- 
 Monivuotisen rahoituskehyksen OTSAKKEESEEN 1 a kuuluvat määrärahat YHTEENSÄ || Sitoumukset || =1+1a +3 || 27,4 || -- || -- || -- || -- || -- || -- || -- 
 Maksut || =2+2a +3 || 12,9 || -- || -- || -- || -- || -- || -- || -- 
 Monivuotisen rahoituskehyksen otsake: || 5 || Hallintomenot 
milj. euroa (kolmen desimaalin tarkkuudella)
   ||   ||   || Vuosi N || Vuosi N+1 || Vuosi N+2 || Vuosi N+3 || Vuodet N+4–N+6 || YHTEENSÄ 
 PO:t ENTR, SANCO, MARKT, MOVE, ENV ja INFSO || 
  Henkilöresurssit || 3,5 || -- || -- || -- || -- || -- || -- || -- 
  Muut hallintomenot || 0,3 || -- || -- || -- || -- || -- || -- || -- 
 YHTEENSÄ || Määrärahat || -- || -- || -- || -- || -- || -- || -- ||   
 Monivuotisen rahoituskehyksen OTSAKKEESEEN 5 kuuluvat määrärahat YHTEENSÄ || (Sitoumukset yhteensä = maksut yhteensä) || 3,8 || -- || -- || -- || -- || -- || -- || -- ||   
milj. euroa (kolmen desimaalin tarkkuudella)
   ||   ||   || 2013 || 2014 || 2015 || 2016 || 2017–2020 || YHTEENSÄ 
 Monivuotisen rahoituskehyksen OTSAKKEISIIN 1–5 kuuluvat määrärahat YHTEENSÄ || Sitoumukset || 3,8 || -- || -- || -- || -- || -- || -- || -- 
 Maksut || 3,8 || -- || -- || -- || -- || -- || -- || -- 

3.2.2.          
Arvioidut vaikutukset toimintamäärärahoihin 

Ehdotus edellyttää toimintamäärärahoja
seuraavasti:
Maksusitoumusmäärärahat, milj. euroa (kolmen desimaalin
tarkkuudella)
 Tavoitteet ja tuotokset   ò ||   || Vuosi N || Vuosi N+1 || Vuosi N+2 || Vuosi N+3 || Vuodet N+4–N+6 || YHTEENSÄ 
 TUOTOKSET 
 Tuotoksen tyyppi[40]   || Tuotoksen keskimäär. kustannukset || Tuotosten määrä || Kustannus || Tuotosten määrä || Kustannus || Tuotosten määrä || Kustannus || Tuotosten määrä || Kustannus || Tuotosten määrä || Kustannus || Tuotosten määrä || Kustannus || Tuotosten määrä || Kustannus || Tuotosten kokonaismäärä. || Kustannukset yhteensä 
 ERITYISTAVOITE 1: Voimassa olevan unionin sisämarkkinasäännöstön jatkuva tarkistaminen sekä uusien lainsäädäntötoimenpiteiden ja muiden toimenpiteiden ehdottaminen tarpeen mukaan. ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Eur. standardointi­elinten keskus­sihteeristöt   || (A) || 3,35 || 3 || 10 || -- || -- || -- || -- || -- || -- || -- || -- || -- || -- || -- || -- || -- || -- 
 Standardien kääntäminen || (B) || 0,55 || 2 || 1,1 || -- || -- || -- || -- || -- || -- || -- || -- || -- || -- || -- || -- || -- || -- 
 Standardointityö (myös tieto- ja viestintä­tekniikka) || (C) || 0,4 || 25 || 11 || -- || -- || -- || -- || -- || -- || -- || -- || -- || -- || -- || -- || -- || -- 
 Eurooppalaisten standardien edistäminen || (D) || 0,1 || 1 || 0,1 || -- || -- || -- || -- || -- || -- || -- || -- || -- || -- || -- || -- || -- || -- 
 Auditoinnit, arvioinnit ja erityiset hankkeet || (E) || 0,8 || 1 || 0,8 || -- || -- || -- || -- || -- || -- || -- || -- || -- || -- || -- || -- || -- || -- 
 Selvitykset ja tekninen apu || (D) (E) || 1,2 || 0 || 0 || -- || -- || -- || -- || -- || -- || -- || -- || -- || -- || -- || -- || -- || -- 
 Eurocodes-standardien edistäminen ja laatiminen || (D) (E) || 0,5 || 1 || 0,5 || -- || -- || -- || -- || -- || -- || -- || -- || -- || -- || -- || -- || -- || -- 
 Pk-yrityksiä edustavien organisaatioiden tukeminen || (A)–(E) || 2,0 || 1 || 2,0 || -- || -- || -- || -- || -- || -- || -- || -- || -- || -- || -- || -- || -- || -- 
 Yhteiskunnan sidosryhmiä edustavien organisaatioiden tukeminen || (A)–(E) || 0,75 || 2 || 1,5 || -- || -- || -- || -- || -- || -- || -- || -- || -- || -- || -- || -- || -- || -- 
 Välisumma, erityistavoite nro 1 ||   ||   || -- || -- || -- || -- || -- || -- || -- || -- || -- || -- || -- || -- || -- || -- 
 KUSTANNUKSET YHTEENSÄ || 36 || 27 || -- || -- || -- || -- || -- || -- || -- || -- || -- || -- || -- || -- || -- || -- 

3.2.3.          
Arvioidut vaikutukset hallintomäärärahoihin
3.2.3.1.    
Yhteenveto 

Ehdotus edellyttää hallintomäärärahoja
seuraavasti:
milj. euroa (kolmen
desimaalin tarkkuudella)
   || Vuosi N || Vuosi N+1 || Vuosi N+2 || Vuosi N+3 || Vuodet N+4–N+6 || YHTEENSÄ 
 Monivuotisen rahoituskehyksen OTSAKE 5 ||   ||   ||   ||   ||   ||   ||   ||   
 Henkilöresurssit || 3,5 || -- || -- || -- || -- || -- || -- || -- 
 Muut hallintomenot || 0,3 || -- || -- || -- || -- || -- || -- || -- 
 Monivuotisen rahoituskehyksen OTSAKE 5, välisumma || 3,8 || -- || -- || -- || -- || -- || -- || -- 
 Monivuotisen rahoituskehyksen OTSAKKEESEEN 5[41] sisältymättömät   ||   ||   ||   ||   ||   ||   ||   ||   
 Henkilöresurssit || 0 || -- || -- || -- || -- || -- || -- || -- 
 Muut hallintomenot || 0,2 || -- || -- || -- || -- || -- || -- || -- 
 Monivuotisen rahoituskehyksen OTSAKKEESEEN 5 sisältymättömät, välisumma || 0,2 || -- || -- || -- || -- || -- || -- || -- 
 YHTEENSÄ || 4 || -- || -- || -- || -- || -- || -- || -- 

3.2.3.2.    
 Henkilöresurssien arvioitu tarve 

Ehdotus edellyttää henkilöresursseja seuraavasti:
arvio kokonaislukuina (tai enintään yhden
desimaalin tarkkuudella)
   || Vuosi N || Vuosi N+1 || Vuosi N+2 || Vuosi N+3 || Vuodet N+4–N+6 
  Henkilöstötaulukkoon sisältyvät virat/toimet (virkamiehet ja väliaikaiset toimihenkilöt) || 
 XX 01 01 01 (päätoimipaikka ja komission edustustot) || 2,9 || -- || -- || -- || -- || -- || -- 
 XX 01 01 02 (lähetystöt) || 0 || -- || -- || -- || -- || -- || -- 
 XX 01 05 01 (epäsuora tutkimustoiminta) || 0 || -- || -- || -- || -- || -- || -- 
 10 01 05 01 (suora tutkimustoiminta) || 0 || -- || -- || -- || -- || -- || -- 
   Ulkopuolinen henkilöstö (kokoaikaiseksi muutettuna)[42]   || 
 XX 01 02 01 (kokonaismäärärahoista katettavat sopimussuhteiset toimihenkilöt, vuokrahenkilöstö ja kansalliset asiantuntijat) || 0,6 || -- || -- || -- || -- || -- || -- 
 XX 01 02 02 (lähetystöjen sopimussuhteiset ja paikalliset toimihenkilöt, vuokrahenkilöstö, nuoremmat asiantuntijat ja kansalliset asiantuntijat) || 0 || -- || -- || -- || -- || -- || -- 
 XX 01 05 02 (epäsuora tutkimustoiminta: sopimussuhteiset toimihenkilöt, vuokra-henkilöstö ja kansalliset asiantuntijat) || 0 || -- || -- || -- || -- || -- || -- 
 10 01 05 02 (suora tutkimustoiminta: sopimussuhteiset toimihenkilöt, vuokra-henkilöstö ja kansalliset asiantuntijat) || 0 || -- || -- || -- || -- || -- || -- 
 Muu budjettikohta (mikä?) || 0 || -- || -- || -- || -- || -- || -- 
 YHTEENSÄ || 7 || -- || -- || -- || -- || -- || -- 
XX viittaa kyseessä
olevaan toimintalohkoon eli talousarvion osastoon.
Henkilöresurssien tarve katetaan toimen
hallinnointiin jo osoitetulla pääosaston henkilöstöllä ja/tai pääosastossa
toteutettujen henkilöstön uudelleenjärjestelyjen tuloksena saadulla
henkilöstöllä sekä tarvittaessa sellaisilla lisäresursseilla, jotka toimea
hallinnoiva pääosasto voi saada käyttöönsä vuotuisessa määrärahojen
jakomenettelyssä talousarvion puitteissa.
Kuvaus henkilöstön
tehtävistä:
 Virkamiehet ja väliaikaiset toimihenkilöt || Asetuksen täytäntöönpano (standardointitoimien hallinnointi ja rahoitus tieto- ja viestintätekniikka mukaan luettuna, pk-yrityksiä ja yhteiskunnan sidosryhmiä edustavien organisaatioiden avustusten hallinnointi) 
 Ulkopuolinen henkilöstö || Kansalliset asiantuntijat osallistuvat standardointitoimien (tieto- ja viestintätekniikka mukaan luettuna) seurantatoimiin. Sopimussuhteiset toimihenkilöt suorittavat lähinnä toteuttamistehtäviä. 

3.2.4.          
Yhteensopivuus nykyisen monivuotisen
rahoituskehyksen kanssa 

Ehdotus on nykyisen monivuotisen rahoituskehyksen
mukainen. Eräät määrärahat saatetaan siirtää muista osastoista osastoon 2
(Yritystoiminta), kuten kohdassa 3.1 selvitetään.

3.2.5.          
Ulkopuolisten tahojen osallistuminen rahoitukseen 

Ehdotuksen rahoittamiseen osallistuu ulkopuolisia
tahoja seuraavasti (arvio):
määrärahat, milj. euroa (kolmen desimaalin
tarkkuudella)
   || Vuosi N || Vuosi N+1 || Vuosi N+2 || Vuosi N+3 || Vuodet N+4–N+6 || Yhteensä 
 Rahoitukseen osallistuva taho || EFTA || EFTA || EFTA || EFTA || EFTA || EFTA || EFTA || EFTA 
 Yhteisrahoituksella katettavat määrärahat YHTEENSÄ || 0,7 || -- || -- || -- || -- || -- || -- || -- 

3.3.                
Arvioidut vaikutukset tuloihin 

Ehdotuksella ei ole
vaikutuksia tuloihin.
[1]               EUVL C
[…], […], s. [...].
[2]               EYVL L 24, 21.7.1998, s. 37.
[3]               EUVL L 315, 15.11.2006, s. 9.
[4]               EYVL L 36, 7.2.1987, s. 31.
[5]               EUVL L
376, 27.12.2006.
[6]               EYVL L
71, 17.3.1980, s. 1.
[7]               EYVL L
399, 30.12.1989, s. 1.
[8]               EYVL L 121, 15.5.1993, s. 20.
[9]               EYVL L
100, 19.4.1994, s. 1.
[10]             EYVL L
164, 30.6.1994, s. 15.
[11]             EYVL L
213, 7.9.1995, s. 1.
[12]             EYVL L
181, 9.7.1997, s. 1.
[13]             EUVL L
135, 30.4.2004, s. 1.
[14]             EUVL L
154, 14.6.2007, s. 1.
[15]             EUVL L
264, 8.10.2009, s. 12.
[16]             EUVL L
122, 16.5.2009, s. 6.
[17]             EUVL L
218, 13.8.2008, s. 82.
[18]             EUVL L 134, 30.4.2004, s. 1.
[19]             EUVL L 134, 30.4.2004, s. 114.
[20]             EUVL L 260, 3.10.2009, s. 20.
[21]             EYVL L
108, 24.4.2002, s. 33.
[22]             EYVL L
248, 16.9.2002, s. 1.
[23]             EYVL L
357, 31.12.2002, s. 1.
[24]             EUVL L
310, 9.11.2006, s. 15.
[25]             EUVL L
404, 30.12.2006, s. 39.
[26]             EUVL L
149, 9.6.2007, s. 1.
[27]             EYVL L
312, 23.12.1995, s. 1.
[28]             EYVL L
292, 15.11.1996, s. 2.
[29]             EYVL L
136, 31.5.1999, s. 1.
[30]             EUVL L 55,
28.2.2011, s. 13.
[31]             EUVL L 88,
4.4.2011, s. 5.
[32]             ABM:
toimintoperusteinen johtaminen; ABB: toimintoperusteinen budjetointi.
[33]             Kuvaukset
eri hallinnointitavoista ja viittaukset varainhoitoasetukseen ovat saatavilla
budjettipääosaston verkkosivuilla osoitteessa http://www.cc.cec/budg/man/budgmanag/budgmanag_en.html.
[34]             JM =
jaksotetut määrärahat; EI-JM = jaksottamattomat määrärahat.
[35]             EFTA:
Euroopan vapaakauppaliitto. 
[36]             Ehdokasmaat
ja soveltuvin osin Länsi-Balkanin mahdolliset ehdokasmaat.
[37]             Kohdassa
3.2 olevissa taulukoissa esitetyt määrät olisi tarkistettava inflaation
suhteen, ja määriä olisi mukautettava vastaavasti.
[38]             Vuosi N on
ehdotuksen toteutuksen todennäköinen aloitusvuosi eli 2013. 
[39]             Tekninen
ja/tai hallinnollinen apu sekä EU:n ohjelmien ja/tai toimien toteuttamiseen
liittyvät tukimenot (entiset BA-budjettikohdat), epäsuora ja suora
tutkimustoiminta.
[40]             Tuotokset
ovat tuloksena olevia tuotteita ja palveluita (esim. rahoitettujen
opiskelijavaihtojen määrä tai rakennetut tiekilometrit). (A) = hallinnollinen
tuki, (B) = käännöspalvelut, (C) = varsinainen standardointityö, (D) =
edistämistoimet ja tiedotus, myös konferenssit, sekä (E) = muut aineettomat
palvelut.
[41]             Tekninen
ja/tai hallinnollinen apu sekä EU:n ohjelmien ja/tai toimien toteuttamiseen
liittyvät tukimenot (entiset BA-budjettikohdat), epäsuora ja suora
tutkimustoiminta.
[42]             CA =
sopimussuhteiset toimihenkilöt; INT = vuokrahenkilöstö; JED = lähetystöjen
nuoremmat asiantuntijat; LA = paikalliset toimihenkilöt; SNE = kansalliset
asiantuntijat.